Verbatim Wednesday 25th March, 2020 – The National Assembly of Seychelles\nHome » Verbatim » 2020 » Verbatim Wednesday 25th March, 2020\nParey nou ti’n anonse yer, nou pou kontinyen nou travay bomaten avek Business ki lo Order Paper. E bomaten nou pou pran bann Bills. Sa i bann Bills ki vin bann amannman ki swiv aprouvasyon 2 Bill ki nou’n fer avan. E sirtou Anti-Money Laundering Bill ki prezan in vin en Act.\nToudswit mon ava demann parliamentary reporter pou fer rantre Minister avek son bann zofisye. Yes Onorab Wilbert Herminie.\nMersi Mr Speaker. Bonzour tou koleg Manm Onorab e tou dimoun ki pe a lekout. Mr Speaker semenn pase ou ti dir koumsa, ou pou fer ruling regarding sa size Walk out ki ti arive.\nZis en matter housekeeping mon pe zis demande, ki desizyon ki ou ti pran lo la, avan nou konmans dil avek bann biznes devan House. Mersi.\nBon, mon krwar mon’n deza kominik avek zot party Whip, ki ti pe koz avek mwan lo la, Onorab Sebastien Pillay.\nI, pou mwan sa walk-out i pa en walk out just a walk out kot mon pou bezwen servi Lalwa, kot pou mon koup saler bann Manm, parey Lalwa i stipulate, ok?\nTi annan serten keksoz ki’n arive an vi ki Lasanble in fer en request pou demann bann zofisye pou vin dan Lasanble pou reponn en kestyon e en Kestyon Irzan.\nE sa protestasyon in vin an vi repons ki nou’n gannyen avek Egzekitiv. So mon pa pe pran li koman en act, en walk out ki devret ganny penalize anba Lalwa. Ok? Se sa mon desizyon ki mon’n pran. Yes Onorab?\nMersi, sa zis pou en matter of record. Akoz dimoun pe demande ki in arive, e ki desizyon. Mersi.\nWi. Dakor Onorab, pwen i note. Yes Onorab Ramkalawan.\nBonzour Mr Speaker. Bonzour tou bann koleg Onorab. Bonzour Minis, e byensir avek ou delegasyon e byensir tou bann dimoun, nou bann eksper ki dan Gallery.\nMr Speaker mon pa pe vin lo sa zafer walk out. Mon pe plito vin lo en kestyon ki ti ganny demande yer konsernan latant. Konbyen bann latant i koute? E mon pe regarde. E Minis i dir i pou rod sa lenformasyon. Alors mon pe, mon pe regarde, kan eski nou pou ganny sa lenformasyon. Parske mon krwar ki i tre enportan pou nou.\nE an menm tan osi, petet zis pou notifye ou Mr Speaker. Atraver Minis ki deza bann gran lotel pe koup bann leases ki zot ti annan avek bann Seselwa ki ti a pe rent zot lakaz. Ki alor konmsi sa zafer larzan, pou pran konsiderasyon ki zot, zot pe regard zot lekor.\nI annan ki’n koup par lanmwatye. I annan ki pe cancel sa bann leases konpletman, pe ou fer zot bann travayer vin reste dan zot lotel.\nMe selman apre sa byensir pou vin rod larzan avek Gouvernman. So mon krwar ki mon pe zis anvi ganny sa lenformasyon lo zafer bann depans. Parski i annan serten labi ki pe arive. Mersi bokou Mr Speaker.\nMersi Onorab. Yes Onorab Andre.\nMersi Mr Speaker Bonzour Mr Speaker, bonzour Minis ek ou delegasyon. Mon krwar ti annan en kestyon ki mon ti sipoze ki osi Onorab Henrie ti poze lo kou ki COVID- 19 pe kout Sesel. E Minis ti dir i pou donn nou sa lenformasyon. So nou bezwen konnen dele letan pou li donn nou sa lenformasyon. Mersi.\nBon, zis mon ava caution bann Members bomaten. Nou pa pe retourn dan Question Time. Me okenn lezot lenformasyon, mon krwar Minis yer ti dir, ki i pou rod bann lenformasyon, e i ava pas avek Manm Lasanble.\nAn sa ki konsern latant, mon’n rod en lenformasyon yer swar. Dapre mon konpran, Red Cross i osi provide en pe latant Minister Lasante.\nSo mon pa konnen si tou latant si Red Cross ki pe provide. Me selman mon konnen Red Cross pe fer en pe provizyon pou sa, ok? Yes Onorab De Commarmond.\nMersi Mr Speaker. Bonzour Mr Speaker. Bonzour Minis ek ou delegasyon e tou dimoun, tou Manm Onorab e tou dimoun ki a lekout.\nMr Speaker dan menm laliny, mon kapab azoute, ti annan osi en kestyon ki ti ganny demande lo kestyon kont Labank, letan pou donn sa bann detay avek lotorite. Ti demande osi si bann gran lotel, bann gran konpannyen ensidswit. E bann lezot dimoun ki pe fer claim bann biznes, zot kont lokal.\nE ti demande osi si kont aletranze, si i annan dimoun ki annan kont aletranze? Sa osi pou ganny pran konsiderasyon. Ti bon osi annan en leklersisman lo la. Mersi.\nMersi Onorab De Commarmond. Mon a pran en dernyen. Onorab William.\nHON WAVEN WILLIAM.\nMersi Mr Speaker. Bonzour Minis. Bonzour tou dimoun ki a lekout. Mr Speaker avek ou permisyon mon ti a kontan zis fer en pti klarifikasyon baze lo en lenformasyon ki Minis in donnen yer.\nE mon’n ganny dir ki met sa byen devan ki sa 14 bout later ki Minis yer ti dir pou dir Gouvernman in donn avek Lasosyasyon Fermye, mon’n ganny dir poudir fer konnen poudir sa i pa korek. Akoz in annan en revizyon lo sa desizyon.\nAkoz Lasosyasyon zot, zot pa sipoze partaz sa later. Me zot in retourn sa avek Minister, avek SAA. Akoz se zot ki annan sa manda pou partaz later. Sa zis pou pa kree bann konfizyon ant bann fermye. Mersi bokou.\nMersi Onorab, pwen in note. E ankor parey mon’n dir, Minis, menm dan break, nenport, i ava pas bann lenformasyon avek Lasanble Nasyonal.\nBon mon ti a kontan profite la pou mon dir bonzour e welcome kot Lasanble Nasyonal, pou Minis Responsab pou Finans e Komers, Mr Maurice Loustau- Lalanne.\nKi ganny akonpannyen par son sekreter D’Eta, Mr Patrick Payet. E CEO pou Financial Services Authority, Dr Steve Fanny. E anler dan Gallery nou annan osi tou bann lezot zofisye, nou annan Mr Richard Rampal ki Direkter FIU.\nMs May-Paul Rabat ki Policy and Compliance Coordinator. Mr Randolf Samson ki Direkter pou Fidisyer e Sipervizyon bann Sou-Lotorite Finansyer, kot FSA. Ms Sophia Servina ki ankor Sirveyans Analis, kot Central Bank. E Mr Srinivasa Rao ki Asistan Legal Draftsperson kot AG’s Office.\nE parey mon’n dir yer, nou pou pran bann Bills. E nou pou pran Mosyon for each Bill en 2enm fwa. I ava al ganny segonde. E Minis pou fer en prezantasyon an zeneral ki ava kouver tou, ok?\nMon ava alor demann Onorab De Commarmond pou move Mosyon, me nou pran li enn par enn pou sak Bill. Onorab laparol i pou ou.\nMersi Mr Speaker. Mr Speaker, bonzour tou dimoun ankor enn fwa.\nMr Speaker anba Order 64(2) nou Standing Order mon oule move ki tou sa bann Bill ki mon pe al dir enn deryer lot la, i ganny lir en Dezyenm Fwa.\nPremyerman Anti- Corruption Commission (Amendment) Bill 2020, Bill No.4 of 2020 i ganny lir en Dezyenm Fwa.\nOkenn Manm ki segonde. Yes Onorab Paul Ernesta.\nAnba menm Order mon oule move ki Financial Institutions (Amendment) Bill 2020, Bill No.5 of 2020 i ganny lir en Dezyenm Fwa.\nMersi Onorab. Yes Onorab Ernesta.\nMersi Onorab. Onorab De Commarmond. .\nWi. Mon oule move ki the Financial Services Authority (Amendment) Bill 2020, Bill No. 6 of 2020 i ganny lir en Dezyenm Fwa.\nAnba Order 64(2) again, mon oule move ki Foundations (Amendment) Bill 2020, Bill No. 7 of 2020 i ganny lir en Dezyenm Fwa.\nMersi Onorab. Onorab Ernesta.\nMon oule move ki International Business Companies (Amendment) Bill 2020, Bill No. 8 of 2020 i ganny lir en Dezyenm Fwa.\nMersi Onorab De Commarmond. Onorab Ernesta.\nUnder the same Order Mr Speaker sir, mon oule move ki Limited Partnerships (Amendment) Bill of 2020, Bill No.9 of 2020 i ganny lir en Dezyenm Fwa.\nAnd lastly anba menm Order mon oule move ki Securities (Amendment) Bill 2020, Bill No.10 of 2020 i ganny lir en Dezyenm Fwa. Mersi Mr Speaker.\nMersi. Savedir sa 7 Bill, nou’n fini prezant Mosyon, Mosyon in ganny segonde. Mon ava envit Minis Responsab pou Finans, Mr Maurice Loustau- Lalanne pou entrodwir bann Bill. Minister laparol i pou ou.\nMersi Mr Speaker. Mr Speaker, Onorab Leader Lopozisyon Onorab Zafer Gouvernman dan Lasanble Nasyonal, Onorab, Manm Lasanble Nasyonal tou dimoun a lekout bonzour. Swivan konsantman Lasanble Nasyonal e swivan sinyatir sa de Lalwa premyerman kont blansisaz larzan e kont finansman terorizm e dezyenmman Beneficial Ownership Act 2020 par Prezidan Danny Faure i annan bann lamannman konsesyonel ki bezwen ganny adrese apropo serten lezot Lalwa.\nSa i pou asire ki zot retenir kont sanzman ki sa de nouvo Lalwa ki entrodwir. Mr Speaker vi ki i annan 7 Lalwa ki bezwen ganny amande e tou sa bann lamannman i akoz sa de nouvo Lalwa pou fer en statement, me apre nou ava kapab difisil sak lamannman endividyel.\nPremyerman nou pe rekomann Lalwa dan Anti- Koripsyon pou donn pouvwar apropriye Komisyon Anti- Koripsyon ACCS pou zot fer lenvestigasyon an sa ki konsern eleman blansisaz larzan dan bann ka koripsyon.\nACCS i en law enforcement agency anba nouvo Anti-Money Laundering e Countering of The Financing of Terrorism Act 2020. Alor i esansyel ki sa manda i ganny enkli dan son prop Lalwa e nou pe propoze pou akonplir sa dan lamannman seksyon 5 Anti-Corruption (Amendment) Act ki adres fonksyon sa Komisyon.\nMr Speaker dezyenmman avek nouvo Lalwa Beneficial Ownership i bezwen annan serten lamannman dan Lalwa ki gouvern letablisman e sipervizyon bann lenstitisyon finansyel, Financial Institutions Act.\nSeksyon 39 Lalwa Lenstitisyon Finansyel i fer provizyon pou bann lenstitisyon finansyel gard rikord relye avek zot biznes;- ki enkli rikord zot bann tranzaksyon e osi pozisyon finansyel\nAnvi sa nouvo Lalwa Beneficial Ownership ki bezwen annan provizyon azoute dan Lalwa Lenstitisyon Finansyel pou pran kont bann lobligasyon kin ganny enkli dan sa nouvo Lalwa.\nSa proze de Lalwa pe alors demann laprouvasyon Lasanble Nasyonal pou amann seksyon 39 pou amann Financial Institutions Act pou asire ki tou bann lenstitisyon finansyel i gard en rezis sa ki apel bann beneficial owners ki enkli bann Direkter, Propriyeter e lezot dimoun ki kontrol benefis benefisye, e benefisye atraver biznes ki sa bann diferan lenstitisyon i fer.\nMr Speaker trwazyenmman i annan lamannman provizyon dan bann Lalwa ki tonm anba Lotorite Servis Finansyel, SFA. Seksyon 23 Lalwa ki gouvern servis finansyel pe ganny amande. Sa seksyon i annan bi ki asire tou bann licensees anba SFA, i etabli e mentenir bann sistenm e kontrol akseptab, an konformite avek bann Lalwa Sesel ki enkli bann Lalwa finansyel. An vi ki anba Lalwa ki kont blansisaz larzan e kont finansman teroris e Beneficial Ownership Act SFA pou en competent authority Lalwa Lotorite Servis Finansyel pe ganny amande pou klarifye sa pouvwar SFA .\nBeneficial Ownership Act i demande tou bann antite e laranzman legal i mentenir en rezis beneficial owners avek bann paramet e bann kondisyon ki an spesifye dan Lalwa. Parey in ganny eksplike ler sa Prozedlwa ti ganny prezante, sanksyon pou aplikab si sa bann antite laranzman legal, pa ganny observe anba sa Lalwa.\nAnliny avek sa sanksyon adisyonnel ki pe gammy propoze pou enkli striking of oubyen deregistration non bann fondasyon IBCs e Limited Partnership lo rezis SFA. I osi enportan pou note ki anba International Business Company Act nou pe propoz pou nou retir part Roman XX vi ki tou bann obligasyon beneficial ownership i aprezan anba Beneficial Ownership Act 2020.\nAlor nou pe propoz bann lamannman adisyonnel anba Limited Partnership Act, Foundation Act e International Business Company Act pou konsiderasyon Lasanble. Mr Speaker nou pou osi propoz bann lezot lamannman apre diskisyon avek bann partener letan nou ariv dan Staz Komite lo Prozedlwa Limited Partnership.\nNou pe osi propoz lamannman anba Securities Act 2007 pou revwar definisyon recognized jurisdiction, pou met li anliny avek nouvo definisyon Listed company ki’n ganny entrodwir anba Beneficial Ownership Act, 2020.\nMr Speaker avek sa bann propozisyon mon propoz sa bann lamannman dan sa 7 Lalwa ki devan Lasanble Nasyonal. E mon demann sipor tou bann Manm. Mersi Mr Speaker.\nMersi Minis. Bon deba i ouver prezan lo merit e prensip zeneral bann Bills ki devan nou, okenn Manm ki oule entervenir? Yes Onorab Afif.\nMersi Mr Speaker. Bonzour Mr Speaker. Bonzour Minis avek tou bann envite ki dan Galeri bonzour tou bann Manm Lasanble Nasyonal osi e tou dimoun ki pe ekout nou.\nMr Speaker resaman nou ti amann Anti-Money Laundering Act annefe nou ti tir sa Bill ki egziste devan nou e nou ti ranplas li avek enn konpletman nouvo. E sa Bill ki mon panse in fini vin Lalwa i en Bill ki anpes dimoun fer blansisaz larzan Sesel. E rezon i ti ganny amande se pou fer li modern, e vreman anliny avek sa ki FATF, OECD i demande. Nou ti osi pas parey Minis fel eksplike en nouvo Lalwa, me e i pa ti egziste Beneficial Ownership Act e li esansyelman i dir ek tou dimoun ki nenport ki fer biznes Sesel, i pou annan, i pou oblize gard en rezis ki dir lekel sa bann dimoun ki propriyeter sa biznes.\nAlors tou dimoun i konnen enkli Kominote Enternasyonal poudir si ou pe fer biznes Sesel, ou pou deklare lekel ki vre propriyeter sa biznes.\nE sa i met nou anliny avek Lalwa Enternasyonal. Sa ki devan nou ozordi i annan morso Lezislasyon e sa 7 Lezislasyon nou bezwen amann zot, akoz zot tou zot deal avek biznes dan en fason ou en lot. Me i annan serten lezot parey Anti-Corruption (Amendment) Bill, Financial (Amendment) Bill li i de Lalwa e Financial Services Authority (Amendment) Bill sa trwa i deal avek bann lenstitisyon ki administre sa bann diferan lakonpannyen ki ou kapab fer Sesel, ki zot tou zot annan propriyeter.\nMe sa ki komen dan sa bann lamannman ki nou pe fer, se nou pe dir ladan partou kot i fer en referans avek ‘’propriyeter biznes’’ nou bezwen dir fer li fer en referans avek sa nouvo Lalwa Beneficial Ownership Act ki nou’n mete. Alors non selon, nou’n pas Lalwa nou pe dir me tou nou lezot Lalwa ki annan pou fer avek rezis propriyeter ki ganny garde, nou pe fer en referans ek sa nouvo Lalwa.\nE osi parey Minis eksplike pou anti-corruption, nou amann enn son fonksyon enportan. E nou pe dir pou dir dan son fonksyon i bezwen met sa mo, pou dir li son louvraz si napa koripsyon Sesel e napa anti-money laundering, blansisaz ki pe pase Sesel.\nMwan an prensip mon napa okenn problenm avek sa bann lamannman, sof anba IBC (Amendment) Bill 2020 mon krwar annan en pti fot teknik Minis petet mon krwar ou ava tyeke. Akoz dan son lamannman zot pe fer referans avek seksyon 390 sou-seksyon 1 e sa i lo paz 4 lo sa pti lamannman ki zot in pibliye.\nE annefe dernyen laliny ki’n ekri by ‘’repealing sub paragraph (b) of subsection 1 of 390.’’ Akoz mon dir sa anba lamannman ki ti pase dan Lasanble le 26 Novanm 2018 e ki Prezidan Faure ti assent le 29 Novanm 2018, sa sou- seksyon ki zot pe fer referans avek la subsection 1 ti ganny repealed.\nSeksyon 390 antye ti ganny repealed e ti ganny ranplase avek A – 390A e 390B. La ki ou pe dir repealed subsection (b) ou devret zis dir ‘’by repealing sub paragraph (b) of section 390’’ retir sa ‘’of subsection 1,’’ parske i pa egziste. Si nou met a zour avek lamannman 2018.\nMr Speaker mon krwar ki mon mo ti ava swete ki Lasanble i pas sa bann lamannman akoz nou pe modernize nou pa pe sanz nanryen. Me mon ti a osi kontan ki Gouvernman Sesel i enform bann lotorite konsernen OECD, FATF pou dir anplis ki sa lamannman nouvo Lalwa ki nou anmennen, de semenn pase, nou pe met tou larestan azour e i pe al vit e i on track, malgre ki nou dan sa problenm lockdown, shut down, eksetera. Mon krwar ki enportan pou fer zot konnen ki pou dir nou, nou pe travay. Nou pe travay an bonn fwa. Nou pa’n zanmen fer nanryen mal kantmenm nou dan sanksyon me, keksoz ariv koumsa, pa akoz nou lafot me nou, nou pe travay avek bonn fwa.\nDezyenmman mon ti swete ki nou fer tou sa ki posib pou nou konsolid sa sekter ki nou apel li Sekter Finansyel. E souvandfwa nou konn li koman offshore. Rezon mon dir sa se i en sekter ozordi ler tou larestan pe ganny afekte konsiderab, e sirtou tourizm, ki yer nou’n koz lo son lenpak. E ti annan bann sif ki Minis menm ti dir ki lasistans i pe rode avek IMF Labank Mondyal avek lezot, i kapab ariv $33.5milyon. Be sa sekter sa loan ki i ti peal pran pou bous trou ki ti pe ganny koze par en kalamite ki pe al arive.\nMe sa sekter lo li menm tou le lannen pe amenn anviron $40milyon reveni dan pei. Zis lasistans ki Minis pe rode dan en dezas i 33. I pa en sekter ki nou devret inyore en sekter enportan. Me malgre ki enportan i osi amenn risk. Nou’n vwar i risk, parske nou’n arive tonm dan sanksyon. Mwan mon pa krwar i nou lafot ditou. I la fason petet ki nou devret toultan alaoter pou defann sa ki pe arive, avek en lavites sak fwa ki ariv en lensidan, ki nou devan pe eksplike. Se pou sa rezon ki petet mon pa konnen ki Moris i ozordi pa dan sanksyon.\nMe solman nou devret vit lo la. Sa sekter i anploy o mwan 350 dimoun parey mon di r i pe amenn $50milyon, e sa ki bon avek li se ki i pa bezwen kree nouvo lenfrastriktir. Parey si ou pou al dan biznes tourizm oubyen lapes, ou bezwen dan en gro bato, ou bezwen envestir dan lotel;- be li sa sekter pa bezwen depan lo en nouvo lenvestisman. I servi lenfrastriktir ki egziste la konmela telekominikasyon nou bann Lalwa nou Airport, nou por pou bann Direkter ki pe vin meeting isi eksetera, alor i servi lenfrastriktir ki egziste e i azout valer lo la an deviz an plis ki sa. Alors i en sekter ki mon krwar i trez enportan e nou devret kontinyen siport li.\nMon ti ava osi kontan demann Minis si i kapab dir nou ki pe arive avek bann lezot lamannman, ki nou ti’n koz lo la ler nou ti pe koz lo Anti-Corruption (Amendment). Mon rapel Attorney Zeneral ti dir zot pe regard best practice;- ki mannyer son striktir devret ete. Si i devret petet annan en lot fonksyon, kot posibleman ou kapab kot dimoun i fer deklarasyon zot byen. Fer tou sa la ansanm parske ou pe investigate dimoun dan bann aksyon koripsyon. Me i annan en lot Lalwa ki nou fer deklarasyon byen tou bann public servants oubyen bann public figures.\nMe alors i annan lezot pei ki son Anti-Corruption i fer tou le de. Nou’n ti’n koz lo la enn fwa zot ti dir sa kapab vin lo en dezyenm lamannman. Ki pe arive sa pou met nou azour avek sa ki nou apel best practice.\nE finalman Minis mon ti ava kontan zis dir nou pou siport tou sa bann lamannman ki pe fer nou modern, e ki pou kontinyen amenn pei dan en bon direksyon. Kot nou konsolid sa trwazyenm pilye ki pou anmenn deviz, kree lanplwa e demen, akoz non? i kapab vin enn bann pli enportan sekter pou Sesel. Mersi bokou Mr Speaker.\nMersi Onorab Afif. Bon avan mon donn la parol Onorab William, mon ti ava kontan rekonnet prezans Mr Paul Robert ki osi anler dan Gallery ki Direkter dan Legal and Policy kot FSA. Onorab William laparol i pou ou.\nMersi Mr Speaker. Mr Speaker Minis dan son entervansyon in fer tre kler egzakteman kwa ki sa 7 Bill i annan pou fer. E mon pa krwar nou devret fer bokou deba lo la, me solman mwan mon ti ava kontan Minis i donn nou sa garanti ki, zot pou reste pro aktiv, e ki nou pa tonm ankor dan sityasyon. Parey nou’n deza dir oparavan sa Black List. e mon konnen ki Minis ter, pe fer son mye posib. E vi ki sa bann amannman i bezwen ganny fer parey Minis eksplike, alors mon pou napa okenn swa be pou donn sipor lo sa bann amannman pe ganny fer. Mersi bokou.\nMersi Onorab William. Onorab Sebastien Pillay.\nMersi Mr Speaker bonzour. Bonzour tou koleg Onorab. Mr Speaker i enportan pou nou pran sa ki nou pe fer ozordi koman en leson enportan. Sa se ki pa nou ki dictate the rules of the games enternasyonalman. E nou bezwen toultan asire ler nou, nou en target nou pa fer nou vin pli en target ki nou ete already.\nMon santi poudir a sa moman ki nou ladan, pou le moman i pa neseser pou mwan retourn lo sa bann deba. Mon pou swazir pou mwan move on. Me pou mwan konsantre lo lefe ki annan parmi sa bann lamannman ki pou bezwen retournen ankor pou fer serten lamannman adisyonnel ki neseser. E mon pa konnen ki mannyer sityasyon pou evolye dan lemonn ozordi, tou dimoun i konsernen avek sa size COVID-19.\nSo ti ava enportan kot bann dimoun ki annan travay pou zot fer disi la ziska ler nou pran bann lezot desizyon, zot konplet sa bann travay, koumsa ki ler nou antre dan normalite, nou pa ava bezwen pe esper ankor pou nou bouz devan avek sa bann keksoz. Zot annan loportinite pou fer maximum posib, klarifye dan bann Lalwa kot nou bezwen klarifye, tou bann keksoz ki bezwen klarifye e sa i enportan. Akoz rezon mon dir sa Mr Speaker, set akoz enn bann rezon mon’n an retar bomaten, se akoz menm bomaten mon ti pe sey regard en pti pe sa size enn bann stati legal ki nou annan. Ki mannyer i ete. Ki mannyer bann sanzman in ganny fer.\nAkoz par egzanp yer ler Minis ti koz ek nou i pe al aste ventilators for from Disaster Relief Fund, ti annan bann konsern ki ti leve. Minis menm ti dir be i pou al regarde;- bomaten mon come across ki mon annan en lamannman ki noun fer kot nou’n enkli epidemik anba National Disaster Relief Fund ou konpran? So nou annan tout en seri bann stati legal ki nou kapab servi pou fer bann keksoz ki nou bezwen fer. It’s just a question bann lotorite konsernen i bezwen gete.\nPar egzanp menm bomaten avek yer swar, mon pe diskit avek en koleg regarding sa bann size kot nou annan nou bann size lamannman ki nou bezwen fer, pou antre dan Lasanble e nou’n vwar ki malgre ki Public Finance Management Act 1996 ti donn provizyon pou kreasyon bann fon anba seksyon 4, seksyon 4 nepli egziste dan sa nouvo Lalwa. Konpran?\nSo nou pou bezwen fer serten travay. E avek bann keksoz ki pe arive bann devlopman ki pe arive, nou napa bokou letan devan nou pou nou deal avek sa sityasyon. So mwan mon zis dir ki bann Lotorite konsernen profit letan ki nou annan la, profit keksoz i dan en wind down petet napa kantite tranzaksyon ki pe go on . E FSA e lezot travay lo bann lamannman, bann keksoz ki ganny fer, koumsa ler nou retourn dan normalite, nou bounce back e tou bann keksoz ki nou merit fer, i annord.\nZis Minis pa bliye pou met lanfaz lo lefe ki nou pe amann Lalwa Partnership pou fer kler prezan ki bann Partnership pou bezwen, Limited Partnership osi pou bezwen annan en registered agent ki pou manage zot. Tousala i bann keksoz ki pe sanze zisteman pou al dan laliny ki’n ganny dir o paravan pou asir la transparans, pou asire ki dimoun pa sey servi okenn form veikil ekonomik, finansyel pou zot kasyet zot larzan. That is what this is about.\nE sa Beneficial Ownership Bill pou ed nou osi dan sa sirkonstans ki nou ladan la, sirtou sir tou kot nou pe koz donn bann stimulus bann lakonpannyen eksetera, kot Gouvernman i ava annan akse avek bann lenformasyon, bann baz donnen konkret, lo bann endividi ki ava pe vin devan, oubyen ki ava pe vin rod bann part of that stimulus, e nou ava konnen sa bann endividi vreman, zot bezwen sa stimulus. I ava annan sa bann lenformasyon available pou Gouvernman.\nHopefully nou kapab met li an pratik deswit koman nou aprouv li. E nou kapab rely lo li pou nou kapab fer bann travay ki nou bezwen fer. Nou pou osi bezwen amann Lalwa Labank Santral mon pa konnen si nou pou fer li ozordi oubyen nou pou fer li next week, zis pou nou extent sa peryod sa 80 zour pou nou fer li vin 3an as oppose to what it is now;- zisteman pou nou match avek sa ki pe pou pase ozordi pou nou pa trouv nou dan en sityasyon ankor parey dan lefitir. So Minis i ava akoz lo la briyevman si ou kapab.\nAvek sa Mr Speaker, ou konn tre byen kote mon ete avek sa bann Lalwa i konsernen. Mon toultan an krwar ki pei i merit maintain en nivo compliance ki enportan. So mon demann Lasanble pou nou bouze. Annou aprouv sa bann Lalwa and let’s get back to the business and which is securing the country during this period ki nou ladan. Mersi Mr Speaker.\nMersi Mr Speaker. Bonzour Minis, bonzour tou dimoun ki pe ekout nou isi oubyen dan lakour. Mr Speaker mon ti annan zis en kestyon mon pou annan detrwa kestyon taler ler nou al dan Staz Komite, me mon annan zis en kestyon lo amannman ki pe ganny propoze avek Anti-Corruption Commission (Amendment) Bill. Sa lamannman ki pe ganny propoze i sanble mwan, pe limit pouvwar ki sa Komisyon i annan ozordi. Akoz anba seksyon 5 ozordi sa Komisyon i kapab ‘’enquire to and conduct investigation of offences. (full stop) Very wide.\nMe la nou pe limit li e nou pe dir ki i kapab fer sa zis offences related to corruption and money laundering offences in furtherance of such corrupt practices. Mon konpran sa dezyenm morso akoz i pe vin avek en seri lamannman AML avek Beneficial Ownership Bill, me akoz nou pe limit li to offences related to corruption and money laundering offences in furtherance of such corrupt practices? I paret mwan ki ler ou met ‘’corruption’’ apre ou link li avek ‘’the money laundering offences in furtherance of such corrupt practices’’ ou pe limit pouvwar Anti-Corruption Commission dan en fason ase sibstansyel. Mon kestyon.\nMon pa krwar ki se sa lentansyon mon krwar lentansyon se pou focus Anti-Corruption Commission lo offences relating to corruption ki ti ava ok koman en lamannman, me koman nou azout apre ‘’and money laundering offences in furtherance such corrupt practices’’ ou pe limit son pouvwar pou li enquire into AML avek into AML offences, selman ler i annan pou fer avek en keksoz ki annan pou fer avek koripsyon.\nParet mwan ki i en limitasyon ki pa dezirab, unless ki nou anvi limit en pe pouvwar sa Anti-Corruption Commission. Mon sorry ki mon pe fer sa mon pe demann sa kestyon la mon ti’n devret spot li en pe pli boner, me mwan mon regrete ki avek bann lezot levennman ki nou ti annan de bann lezot fonksyon ki Bills Committee ti annan devan li, nou pann focus lo la.\nMon ti ava kontan ki Minis i kapab zis take this into consideration. E i paret mwan ki en pti limitasyon ki nou pa bezwen fer. E antretan an mezir ki lezot dimoun i koze mwan ava regarde si mon annan okenn propozisyon pou fre pou lamannman. Mersi.\nMersi Mr Speaker. Mon pa pou long. Zis mon oule dir ki nou pou a port nou sipor lo sa bann lamannman ki nou pe propoze la. E i enportan fer resorti avek sa bann amannman, nou pou en pe par devan si oule ou swa en pa par devan kot i konsern bann standar enorm.\nSouvandfwa nou bann regilater i obliz nou pou annan. E anmenn tan nou bezwen osi konsyan ki nou bann konpetiter sirtou bann regilater zot tanzantan sanz protokol zot bouz li dan zot faver ki mannyer zot anvi, mannyer zot anvi, kot le mete, epi zot kontinyen dir nou zwe.\nE la nou vwar poudir nou napa swa parfwa dan serten keksoz ki nou oule fer. E mon dir sa pou ki nou pep deor i swiv nou byen. E i vwar pou dir ankor demen ler i ava annan ankor bann lamannman pou anmennen. I pa pe dir ki nou bezwen amenn sa zis koumsa. I bezwen i annan sa bann pousman – sa bann lensitans par regilater ki obliz nou souvandfwa pou met nou bann Lalwa lo nivo ki zot anvi zot vwar.\nSo be anmenn tan having said that, i enportan ki nou osi nou si nou dan sa game si nou pe anvi nou sekter finansyel i bouz devan, e ki sa bann Lalwa i azour i enportan ki nou osi koman en pei nou pran nou responsabilite pou nou amann zot accordingly e fer li parey nou pe fer la.\nE mon kontan e mon dir mersi ki Lasanble dan son totalite i pe swiv byen sa e i pe donn siport. Apre ki nou’n diskite e dan Bills Committee ensidswit, mon apresye sa travay ansanm ki’n ganny fer vizavi sa bann amannman dan sa bann Lalwa. Apre mon bezwen ou gidans pou nou bezwen neseserman al dan Staz Komite pou nou fer bann pti amannman ki mon panse i senp in ganny propoze bomaten la. Mersi.\nMersi Onorab De Commarmond. Mon ava donn la parol Onorab Ramkalawan.\nMersi bokou Mr Speaker. Mr Speaker mon pran la parol pou adres en pe an zeneral sa sekter ki nou pe koz lo la plizyer Manm avan mwan in koz lo bann lamannman e ki zot bann len pak e pe osi bann Lalwa ki nou’n sanze.\nE mwan mon tre konsernen a ler aktyel relasyon avek nou offshore sector e petet fodre ki nou, nou tou premyerman koman en lasanble, koman en pei nou pran sa ki pe arive dan lemonn avek COVID-19 e regard li an relasyon avek nou offshore sector. E ki mannyer sa lendistri ki nou trwazyenm pilye dan en serten sans ozordi, ki mannyer i kapab ganny afekte.\nE o fet ki mon pou dir, konmsi mon’n trouv li en pe drol ki FSA swa atraver son Chairman oubyen CEO, pa’n ganny reprezante dan bann diskisyon ki pe ganny fer a ler aktyel letan nou pe regard sityasyon pei. Parski mon krwar ki i en sekter ki a ler aktyel i kapab pe bouz dan en fason frazil.\nE annou pa bliye ki pou dir nou offshore sector e sa bann lamannman ki nou pe anmennen pou bann sub sequential amendments parey nou dekrir zot, ki pou anmennen pou ranforsi. E dan en serten sans nou pe fer tou sa la se i dan pli gro problenm i dan sector ki anploy anba mikroskop e me ozordi lerop li menm li i dan pli gro problenm.\nNou offshore sector ki anploy plis ki 350 profesyonnel e la nou bezwen met lanfaz lo la 350 profesyonnel, ki ganny anploye par sa sekter, ki an se moman nou estimen ant $40 a $50milyon ki pe rantre dan nou lekonomi e i vreman enportan. Letan nou pe regard sa sekter osi tou i annan estimasyon se ki i annan 80poursan bann madanm ki travay dan sa sekter koman bann profesyonnel.\nE pou mwan definitivman osi letan mon koz avek sa sityasyon ki nou ladan ki mannyer bezwen re envant nou sistenm ekonomik e pli boner in demande lo Moris be nou konnen pou dir Moris sa i form enn zot pilye enportan. E la kantite larzan zot gannyen atraver zot offshore i vreman enportan en kantite.\nSo ozordi nou annan nou byen sir nou pou vot nou pou siport tou bann amannman e Onorab Georges letan i ava fer sa regard lo Anti-Corruption Act i ava ed nou pou nou met li annord. Me ozordi sa sekter i dan problenm, akoz avek avyon ki pa pe vini, en kantite zot bann travay ki zot fer i pas atraver en courier e sa dan li menm li i pou anmenn en problenm.\nE courier prensipalman letan bann dokiman, sa bann menm dokiman ki parfwa i kapab fer nou ganny problenm pe ganny black listed. Sa bann dokiman ki bann avoka i bezwen anmenn kot Lakour pou met en apostil lo la, pou fer sir ki letan bann dokiman orizinal ki arive pou mouvman kapab deroule.\nMon krwar ki la ozordi sa i dan en problenm. E mwan petet mon ti ava kontan letan nou pe regard tou sa bann lamannman, petet Minis ti ava kapab donn nou Lasanble, en lasirans pou dir sa sipor ki nou pe sa sipor ki Lasanble, pou donnen, atraver sa bann lamannman, ki pou dir sa sekter nou lekonomi nou osi – konmsi Gouvernman pou osi donn li sipor dan sa moman difisil.\nE nou konnen pou dir i annan bokou Seselwa ki involve ladan. E i annan lenkyetid ki pe ganny eksprimen, alor petet lavwa sa sekter, me selman pou la bomaten mon ti ava kontan letan mon pe koze ganny konsidere koman en pe lavwa sa sekter, ki a pe dir be ki pou arive avek bann dimoun dan sa sekter? Parski i kapab pran en tourni en pe negativ.\nAlors Minis mon ti ava kontan si ou kapab re asir nou ki pou dir i annan bann provizyon ki pe ganny fer, pou ki sa bann dimoun premyerman lo nivo travay, larzan pou ariv dan lakour ensidswit, zot pou gannyen sa sipor?\nE ki sa lendistri li menm i ava kapab i pare, i arme pou li ki kapab fer fas avek sa sityasyon ki nou ladan, pou ki apre sa zot ava kapab kontinyen amenn sa finansman, anmenn sa reveni ki nou pei i vreman kont lo la.\nMe avek sa detrwa parol definitivman mon pou donn tou mon sipor sa bann lamannman. Mersi bokou Mr Speaker.\nMersi Onorab Ramkalawan mon napa personn ankor lo mon lalis pou komant pou en komanter entervansyon lo bann Bills ki’n ganny prezante, mon ava retourn ver Minis pou li fer son concluding remarks. Minister.\nMersi Mr Speaker. Mersi tou bann Onorab ki’n kontribye avek sa diskisyon lo sa bann amannman, dabor mon krwar ki nou kapab efektivman aksepte sa lazistaz ki Onorab Afif in propoze.\nSa pa – annefe i presiz li pli byen an sa ki konsern enform bann lenstans enternasyonal ki lye avek sa size, wi ou annan parfetman rezon e mon anvi zis konfirmen ki le moman ki Lasanble ti donn son laprouvasyon e Prezidan Larepiblik ti siny sa de nouvo Lalwa, nou’n imedyatman transmet electronic copy kot ESAAMLG akoz nou ti annan en deadline kot ESAAMLG. E apre sa nou ekri son Sekreter Egzekitif par en let sinyen par mwan menm, pou depoz sa de Lalwa E sa bann amannman pou fer menm zafer letan i pou ganny sinyen i pou vin Lalwa nou pou definitivman anvoy sa le pli vit posib. Akoz sa ki nou le fer nou le ki sorti lo sa lalis le pli vit posib. Donk nou ti anvoy kot ESAAMLG al kot OECD kot Linyon Eropeen li menm e osi avek partner Bilateral La France ki ki’n osi met nou lo sa lalis. So sa nou pou fer ankor parey.\nMon pou verifye kote egzakteman sa bann lamannman ki nou pou anmennen pou Anti-Corruption Commission kote i ete. Me parey, zis pou réitère ki nou annan plizyer lamannman ki pou anmennen.\nNou ti anvi fer en pe anmenn lafen Mars, nou ti donn en commitment nou ti pou anmennen, me la ki mannyer sityasyon i ete, nou bezwen vin avek Bidze avan, me nou pou anmennen menm sa bann sequential amendment partou kot i refer avek sa de size ki nou pe koz lo la.\nOnorab William, mersi pou ou lentervansyon. Mersi pou sa sipor. Onorab Pillay wi mersi bokou pou ankor anmenn en klarifikasyon enportan kot lo sa National Disaster Relief Fund. Ou annan rezon letan nou ti diskite yer mon pa ti mansyonnen e mon osi in esap mwan. E wi ti annan en lamannman ki nou ti fer dan National Development Refund Act kot i kouver bann lepidemi e bann kontaminasyon bann hazardous substances in antre dan sa Lalwa. So sa i pou konfirmasyon.\nE wi lo pou plan plito zeneral diskisyon ki nou’n gannyen avek biro Attorney Zeneral, se nou’n deza fer revizyon nou bann Lalwa e i konmela in hard copy gro, gro volim partou, pou sey pran tou bann amannman ki’n ganny fer overtime, met li dan en sel volim si oule.\nMe sa letan nou konplet sa legzersis i kout ser, in annan ankor lamannman so toultan i an ayer i par zour. E Attorney Zeneral in nobou fer en pe diskisyon e i annan proze pou fer sa electronically. E i annan plizyer sosyete dan lemonn ki egziste e se sa zot spesyalizasyon.\nE nou pe regarde nou anvi donn sa en priyorite dan lefitir pou fer nou bann Lalwa sanze e reste modern. Alor le moman nou fer en amannman parey la nou fer li rantre dan sa sistenm elektronik, donk tou zafer ava azour e nou tou nou ava annan bann lamannman a nou la porte toudswit.\nCBS Act yer letan mon ti verifye i kot Labank Santral li menm, pou zot kot verifye dernyen amannman ki Attorney Zeneral ti’n soumet. I pou retourn kot li apre mwan mon ava inisye mon panse ozordi pou kekfwa en pe difisil, me le moman nou repran nou ava fer sa lamannman akoz li osi i en lamannman irzan.\nPour Onorab Georges, lo sa – kekfwa nou pe restrain en pe Anti-Corruption Commission i annan zis de remark mon anvi fer. Si ou rapel letan nou ti fer sa pas a nouvo Lalwa nou ti dir ki the Financial Crime Investigation Unit – FCIU pou AMLCFT i kot lapolis, so lapolis ki annan sa Lotorite, Lalwa i donn li pouvwar pou li fer bann envestigasyon e anmenn bann case.\nAnti-Corruption nou enkli li me sa ki nou dir se kot i annan koripsyon dan bann ka money laundering sa osi ACCS i deal avek. So mon krwar kekfwa koumsa sa wording in vini, akoz se vreman FCIU ki the lead e kot i annan bann ka money laundering kot i annan koripsyon ACCS mon krwar se en pti pe koumsa sa drafting in vini.\nBe ou Angle i pli bon ki pou mwan si ou kapab met de fraz oubyen met de mo azoute nou ava regarde mannyer nou proceed. Mr Onorab De Commarmond mersi pou ou bann remark e osi Onorab Ramkalawan. Wi mon krwar apre tou diskisyon nou’n fer letan noun pas sa de premye Lalwa mon interview avek Richard Quest mon krwar nou’n dakor ki Gouvernman i siport sa financial services section. Nou pa merit retourn lo la mon krwar. Mon redir ou’n demann mwan pou re konfirmen, wi nou pou siporte e sa ki mon anvi dir fodre nou osi regrade pou nou sorti lo sa lalis, nou bezwen osi antisipe kwa ki nou kapab fer avek nou Lalwa egzistan pou nou sorti lo sa list pli vit. E i annan enn de posibilite kot nou kapab fer li.\nE donk nou bezwen koman Minister Finans osi regard en pe pli pros e travay avek sa lendistri en pe pli pros, pou nou ansanm deside kwa bann keksoz pratik ki nou kapab fer pou nou sorti lo sa lalis. E sa nou pou antann sa diskisyon byento. Akoz i annan landrwa kot mon santi i annan anvoy en mesaz ki nou serye, san fer gran sanzman travay avek Lalwa ki egziste ozordi osi.\nDonk vwala Mr Speaker mon concluding remark e si nou ti ava kapab move on e ganny sa 7 Lalwa aksepte mon ti ava remersi ou Mersi.\nMersi Minis. Bon in ariv moman pou nou pran en vot lo merit e prensip zeneral bann bills ki devan nou, pou pran en vot separe pou sak Bill e mon ava lir bann Bill anmezir pou nou pran vot.\nNou pou pran vot lo premye Bill ki devan nou i Bill No.4 Anti-Corruption (Amendment( Bill, 2020 mon demann tou Manm ki an faver? Okenn Manm ki kont? Madanm Deputy Clerk.\nMersi Mr Speaker bonzour a tous. 23 Manm in vot an faver e personn kont. Mersi.\nMersi, Madam Deputy Clerk nou pou apre nou ava fini pran vot apre nou ava fer Formal Second Reading enn par enn.\nNou ava pran en vot lo dezyenm Bill ki devan nou Bill No.5 of 2020 Financial Institutions (Amendment) Bill, 2020 tou Manm ki an faver? Okenn Manm ki kont? Madanm Deputy Clerk.\nMersi Mr Speaker 23 Manm i vot an faver e personn kont.\nMersi Madanm Deputy Clerk nou pou pran vot lo Bill No. 6 of 2020. Financial Services Authority (Amendment) Bill 2020. Tou Manm ki an faver? Okenn Manm ki kont? Madanm Deputy Clerk.\nMersi Mr Speaker ankor 23 Manm i vot an faver e personn kont. Mersi.\nMersi Madam Deputy Clerk nou pou pran vot lo Bill No.7 of 2020, Foundations (Amendment) Bill, 2020. Tou Manm ki an faver? Okenn, Manm ki kont? Madanm Deputy Clerk.\nMersi Madanm Deputy Clerk nou pou pran vot lo Bill No. 8 of 2020 International Business Companies (Amendment) Bill, 2020 tou Manm ki an faver? Okenn Manm ki kont? Madanm Deputy Clerk.\nMr Speaker ankor 23 Manm i vot an faver e personn kont. Mersi.\nMersi Madam Deputy Clerk nou pou pran vot lo Bill No.9 of 2020 Limited Partnerships (Amendment) Bill, 2020 tou Manm ki an faver? Okenn Manm ki kont? Madanm Deputy Clerk.\nMersi Mr Speaker. 23 Manm i vot an faver e personn kont Mersi.\nMersi Madanm Deputy Clerk nou pou pran vot lo dernyen Bill, Bill No.10 2020 Securities (Amendment) Bill 2020. Tou Manm ki an faver? Okenn Manm ki kont? Madanm Deputy Clerk.\nMr Speaker 23 Manm i vot an faver e personn kont. Mersi.\nMersi Madanm Deputy Clerk. Prezan nou ava al lo Formal Second Reading e nou ava pran li enn par enn Madanm Deputy Clerk laparol i pou ou.\nMersi Mr Speaker pou Anti-Corruption (Amendment) Bill 2020;- a Bill of an Act to amend the Anti-Corruption Act 2016.\nFinancial Institutions (Amendment) Bill 2020;- a Bill of an Act to amend Financial Institutions Act, Cap 79.\nFinancial Services Authority (Amendment) Bill 2020;- a Bill of an Act to amend the Financial Authority Act, 2013.\nThe Foundations (Amendment) Bill 2020, a Bill of an Act to amend the Foundation Act, Cap 270.\nThe International Business Companies (Amendment) Bill 2020. A Bill of an Act to amend International Business Companies Act, 2016.\nLimited Partnerships (Amendment) Bill 2020;- a Bill of an Act to amend the Limited Partnership Act, Cap 281: and the last one\nSecurities (Amendment) Bill 2020;- a Bill of an Act to amend the Securities Act, Cap 208. Mersi Mr Speaker.\nMersi Madam Deputy Clerk. Bon eski nou pou al dan staz komite i annan en bezwen pou nou al dan Staz Komite nou kapab, mon avan demann Sarge pou move Mace pou nou al dan Staz Komite, ok? Okenn Manm ki pe move lamannman? Yes, Onorab Bernard Georges.\nMersi Mr Chair. Mr Chair ki nou ava pran zot enn par enn .Yes komans avek Anti-Corruption mersi. Letan mon ganny en pti lesanz avek CEO Anti-Corruption Commission e mon’n eksplik li en pti pe lespri deryer sa ki mon ti dir taler, e mon ti ava kontan propoz en simple amendment;- ki pa sanz okenn, i pa sanz lefe sa ki devan nou, me ki kekfwa i fer li en pti pe pli kler.\nAkoz ler nou regarde la e mon konpran parfetman la akoz dan en serten fason seksyon 5 kot i donn Komisyon sa fonksyon pou li investigate offences, akoz zot an vi redwir li akoz pou bann rezon ki Minis i dir e sa i toutafe korek e akseptab.\nKomisyon li i ava kapab investigate lofans ki annan pou fer avek koripsyon e se sa lentansyon deryer sa lamannman ki devan nou ozordi. Mon konsern sete ler ou dir, ‘’to enquire and conduct investigation offences relating to corruption and money laundering offences in furtherance of such corrupt practices’’ ou ti pe link sa de keksoz.\nE mon ti a swete ki nou de link li e ki Anti-Corruption Commission i ava kapab ‘’conduct investigation of offences relating to corruption’’ e an menm tan annan pouvwar ‘’conduct investigation into money laundering offences committed during a corrupt practice,’’ ok?\nKi etal son chant d’action alors mon propozisyon, mon sizesyon pou en amannman se sa enn ki swiv ‘’to enquire to and conduct investigation of offences relating to corruption’’ e olye ‘’and’’ ki nou met ‘’as well as money laundering offences’’ e insert ‘’committed in furtherance of’’ e delete ‘’such.’’ So that it reads ‘’relating to corruption’’ i kapab fer investigation ‘’as well as money laundering offences committed in furtherance of corrupt practices.’’ So i donn li, i kapab al dan AML so long as i pe fer en corrupt practice. Parey mon dir i pa sanz lentansyon sa ki devan nou ditou me i fer li pli kler.\nMersi Onorab Georges. Okenn lezot Manm i annan komanter lo propozisyon amannman. Minister, ou konfortab avek – ok? Yes Onorab Afif.\nMersi Mr Chairman mon ti ava kontan zis segonn sa Mosyon.\nOk, eski nou ava pran en vot lo sa amannman lo sa Bill amande la, oubyen nou ava fer li apre? Ok nou ava pran li la ok? Si nou fer li enn par enn dakor.\nBon nou pou pran en vot lo lamannman ki pe ganny propoze pou Bill No.4 Anti-Corruption (Amendment) Bill 2020 in fini ganny segonde. Mon ava demann tou Manm ki an faver? Annou sorry mon pou bezwen redemann ankor mon ava demann tou Manm ki an faver show of hands? Okenn Manm ki kont? Madanm Deputy Clerk.\nMersi Mr Speaker 23 Manm in vot an faver e personn kont. Mersi.\nMersi. Savedir amannman in ganny pase par Lasanble. Ok, nou ava pran Bill No. 5 Onorab Georges.\nMersi Mr Chair. Mr chair la mon annan plito en kestyon. e Mon kestyon i annan pou fer avek sa 3 premye mo dan sa lamannman ‘’notwithstanding sub section 2, subsection 2 of the Financial Institutions Act i dir ki ‘’every record shall be kept in written form or kept on micro film magnetic tape eksetera, ‘’records may be kept electronic forms to the extent that adequate data system are in place.’’\nE la nou pe azout nimero 3 ki dir ki korekteman tou bann financial institutions i a bezwen maintained en register of beneficial owners, ki lentansyon deryer Beneficial Ownership Act. Mon pa konpran akoz nou’n met ‘’notwithstanding subsection 2’’ eski -? E i posib ki annan en rezon e mon pa konnen se pou sa rezon ki mon demann sa kestyon, i posib ki anba Beneficial Ownership Act i annan en serten fason pou gard sa lenformasyon ki pa parey subsection 2 mannyer i ete ki ou kapab met li micro field, magnetic tape, optical disk ,eksetera e se sa, si sa se le ka then ‘’notwithstanding subsection 2’’ is fine. Si i pa le ka mon pa war ki mannyer nou pe fer sa distenksyon ‘’notwithstanding subsection 2.’’\nE i plito en kestyon. E mon konsyan ki Mr Rao i anler e kekfwa i pa pou kapab kominik avek nou. That’s my question Mr Chair.\nBon okenn komanter lo query ki Onorab Georges in leve amwen nou fer, eski nou kapab organiz petet fasilite pou Mr Rao?\nMr Chair nou a pran zis en short technical adjournment i ava desann i a vin anba la i ava kominik avek PS i ava fer pli fasil pou nou.\nOubyen si non, petet mon ava zis demann SS pou petet move lo side table e Mr Rao i ava vin anba e i sirtou bann lamannman legal, ok? So can we have Mr Rao down in the Chamber please? Can you come down in the chamber and SS you will take the side table.\nThank you Mr Rao, Honorable Georges for the benefit of Mr Rao i f you can repeat your query, your concern?\nThank you, Mr Chair, Mr Chair my query is why do we have the word notwithstanding subsection 2 in Bill No.5 Financial Institutions (Amendment) Bill in Clause 2(3) why do we have not notwithstanding subsection 2 given that subsection 2 in the Act explains that records could be in a different in a series of different ways?\nAnd my query was does the Beneficial Ownership Act specifies that it will be kept in different forms, which is why we have the notwithstanding subsection 2. That was my question?\nThank you, Honorable Georges. Mr Rao.\nASSISTANT LEGAL DRAFTSPERSON SRINIVASA RAO\nThank you very much Mr Chair in fact this notwithstanding 20 is for subsection 2 of the Financial Institutions Act and not dedicatory to the Beneficial Ownership Act. This is ‘’notwithstanding 20 first subsection 2 of Financial Institutions Act.’’\nYes, that’s exactly the point Mr Chair, why are we saying not notwithstanding subsection 2 of the Financial Institutions Act because the subsection 2 of the FIA says simply how records are to be kept. Why don’t we just say every financial institutions shall maintain a record of beneficial owners. Why we have to make it not notwithstanding subsection 2? That was the question.\nIn fact under Beneficial Ownership Act we have mandated to keep the register in physical form as well as soft copy for 30years;- 30 years. Whereas under the Financial Institutions Act it depends upon documents. That is the reason why we have used notwithstanding Clause here.\nThank you Mr Rao. Honorable Georges.\nFine Mr Chair that’s the answer. So I would not make any proposed amendment.\nOk. so, it’s been clarified. En? Thank you so there is no proposed amendment to this one. Shall we continue Bill No. 6, Financial Services.\nFinancial Services yes Mr Chair this is, it’s going to be the same question for the next two. Mr Rao or the drafter has proposed the insertion of a new paragraph to be called AA, the system we have always used to called it B an then renamed b,c, d extra why are we changing it now? If it’s a new drafting technique i have no problem with it, but the question was why are we making this change? And perhaps the answer is that paragraph B i s mentioned somewhere else and you don’t want to change several places in the Act but otherwise if that’s not the case why are we doing it?\nIn fact, I don’t want to change the already existing provisions, because there would have been default in various documents on other cases. so I don’t want to disturb the existing serial numbers that is the reason that AA and AB has been used.\nThank you. Honorable Afif.\nMr Chair mon ti a kontan sizere mon pa konnen si bann legal person i panse me kit li parey i ete la pou la senp rezon ki si ou dir be fer sa de vin B ek C e larestan i ganny re nimerote.\nLer ou met li koumsa la ou gard son listwar akoz en dimoun ki pe get sa pli tar i dir an be sa de ti ganny azoute pli tar alors i pli fasil pou rekonnet li. Mersi.\nThank you. Honorable Georges. Agree?\nYes, Mr Chair, no problem. Explanation satisfactory.\nSo, Bill No.6, Bill No.7 no further amendment, en? Bill No.8? Non? 7, ok, No.6 ok. Bill 7?\nBill No.7, Mr Chair nou annan en pti lamannman pou fer, dan Clause 2(a) Shall I say it in English for Mr Rao’s benefit?\nIn Clause 2(a) the amendment sought for a ‘’foundation’’ there should be a semi-column between ‘foundation’’ and the close ‘’inverted commas’’ because if we are removing the ‘or’ it’s after. The ‘or’ comes after ‘’for a foundation:’’ (semi column).\nAnd I think Mr Rao agrees. Thank you. So I hope that we make this small amendment.\nOk. Onorab Afif?\nMon ti ava kontan segonde.\nOk, amannman i ganny segonde lo Bill No.7. Nou kapab pran en vot lo lamannman i en simple amannman, me nou pou fer prosedir. Tou Manm ki an faver? Okenn Manm ki kont?\nMersi Madanm Deputy Clerk. Amannman in pase nou ava pran Bill No. 8. Onorab Georges any amendment to Bill No. 8.\nOnly the amendment proposed by Honorable Afif. Which appeared to have been accepted by the Minister, Mr Chair.\nOk. Yes Onorab Afif.\nMersi Mr Chair zis mon ti ava kontan re lir sa lamannman e i lo paz 4 sa Amendment Bill ki devan nou e i anba seksyon 2(e). Olye dir by repealing sub paragraph (b) of sub section 1of section 390, nou dir by repealing sub paragraph (b) of section 390, konmsi nou tir sa bann ‘’of subsection 1.’’\nSo what I am proposing is under on page 4, in 2(e) of the Amendment Bill, we say ‘’by repealing sub paragraph (b) of section 390’’ and removing the words ‘’of subsection 1’’ for the simple reason that they were amended in November 2018, ‘’subsection 1’’ was deleted.\nOk Thank you Mr Rao.\nAccepted, thank you Mr Rao. Any member to second the amendment? Onorab Georges.\nAmendment seconded Mr Chair.\nThank You, Bon nou ava pran en vot lo sa amannman pour Bill No. 8, amannman ki’n ganny propoze e segonde. Tou Manm ki an faver? Okenn Manm ki kont? Madanm Deputy Clerk.\nMersi Mr Speaker, 23 Manm in vot an faver e personn kont. Mersi.\nMersi Madanm Deputy Clerk. Amannman lo Bill No.8 in ganny aprouve par Lasanble. Nou ava move lo Bill No.9 Onorab Georges.\nMersi Mr Chair ankor en pti en very simple proposed, simple amendment dan Clause;- simple amendment in Clause 2 (d) the proposed new paragraph CA the first word ’a’ should be in lower case, because that how it is in the actual Act.\nThat capital ‘A’ be replaced with lower case ‘a’.\nYes. Ok bon okenn Manm i segonn sa amannman. Yes Onorab Afif\nMon segonn sa lamannman.\nMersi Onorab. Mon ava pran en vot lo lamannman i en simple amendment. Tou Manm ki an faver? Okenn Manm ki kont? Madanm Deputy Clerk. En moman Onorab. Onorab De Commarmond ti le fer komanter non?\nAparan i annan en pe lezot amannman, si mon pa tronpe mon pa konnen si in ganny sirkile.\nLo sa enn Bill?\nLo sa bann Bill wi.\nEski i annan lezot amannman Onorab Georges? Koman Chair Bills Committee, eski ou okouran? Lo Limited Partnerships Bill (Amendment) No.9. Yes Onorab Pillay.\nMersi Mr Chair. Mr Chair Leader Zafer Gouvernman i pe koz – i pe fer referans avek bann lamannman ki panel li menm re bann Lotorite konsernen in vwar ki zot bezwen enkli, apre ki nou ti raise serten konsern vizavi Limited Partnerships;- sirtou lefe ki ti annan de konponan. Ti annan konponan as ki nou ti apel sa resident agent ki sa dimoun ki form par sa ‘Partnership’. E si sa ‘Partnership’ i Moris then en pou annan en problenm kot zot ti pe propoze ki prezan ou ava annan en registered agent for Limited Partnership;- en pti pe parey lezot ki dan bann menm konfigirasyon. So, zot ti’n fer serten propozisyon lamannman, apre serten lamannman tipografi, ki pa neseserman sanz gran keksoz dan sa Lalwa.\nSo just to recap premye lamannman ki zot pe propoze, se tou require every Limited Partnerships to have a registered agent in Seychelles. And (b) to require the name and address of the registered agent to Limited Partnerships to be included in the statement file with the Registrar under section 9. So sa ti en mankman ti annan dan sa Lalwa nou fek ganny enformen of these amendments which are necessary to –\nSorry? Premye lamannman i antre anba 6A pou entrodwi en nouvo seksyon 6A. So ou ava annan 6A(1), ‘’every Limited Partnerships shall at all times have a registered agent in Seychelles.’’ And son number 2 the registered agent of a Limited Partnerships shall be a person of license to provide international corporate services, under the International Corporate Services Providers Act .\nAnd the third one if default is made complying with the requirements of subsection 1, the Limited Partnerships shall be liable of a penalty of US25 for each day that such default continues and the penalty shall be a debt due to the Registrar.\nAnd then zot fer bann amannman tipografi in section 9(1) kot zot dir ‘’by repealing the full stop at the end of paragraph E and replacing with the following words ‘’and inserting after paragraph (E) the following paragraph, the name and the registered address of the registered agent of the Limited Partnerships.\nCurrently Limited Partnership napa bann menm provizyon ki’n ganny enkli, e mon krwar sa i sa rezon ki Minister Finans ki mon krwar sa pou tonm anba FSA. Se FSA ki pou pe manage sa. So, larestan bann entities ki FSA pe manage oubyen bann konponan dan sa sekter ki FSA pe manage, i annan sa konponan ‘’registered agent.’’\nLimited Partnerships i napa. So sa ki Minister Finans pe propoze. Nou kapab circulate en copy pou lot kote as well osi pou zot vwar avan si nou deside pran en desizyon lo la. Mersi Mr Chairman.\nMersi Onorab Pillay. Onorab Afif.\nMersi Mr Chairman. Mr Chairman mon konpran sa ki Onorab Pillay pe eksplike. Byensir i en pwennvi ki li i pe eksplike, be pou mwan mon trouv li koman en – fer li substantial amendment, akoz i pa liste la li. Prezan ozordi nou pe pran Urgent Business of the National Assembly given ki kot nou ete, be tou sa ki ou pe dir mon asire i annan son lozik eksetera.\nMe nou pa’n ganny sans lir bann Manm ki la anndan pa’n vwar. Nou pa ni ganny sans konsilte avek FSA;- nou pa’n ganny sans konsilte with Minis, nou pa’n ganny sans konsilte avek SIFSA, so i enportan ki avan nou pas sa kalite lamannman, malgre i might sound simple parske ou konpran li byen, ou’n ganny sans asize get li, larestan nou pa’n fer. E mon pa krwar nou devret pas lamannman koumsa. Ozordi nou avek sa anmenn en lot lamannman en lot zour apre ki’n ganny diskite apre nou ava fer. Mersi Mr Chair.\nBon. Ok mon fek SS fek a port mon latansyon ki wi in anvoy kot mwan, in anvoy kot Deputy Speaker depi le 13 Mars – ok? Me mwan osi tou mon mazin dan tou bann roulman en oversight lo mon par mon pan vwar. Me mon ava sizere petet nou pa debat li further pandan break;- ok nou pe al pran break la le de kote i kapab regarde e even Chair Bills Committee ou kapab regarde. Akoz mon rapel sa ti ganny leve dan deba – dan main deba pou le de Bills. Ok? Onorab Pillay.\nMersi Mr Chairman si nou ava rapel byen ti annan en komanter ki Bills Committee ti pase regarding Limited Partnerships. E sa ki nou bezwen pran konsiderasyon se ki ou kapab annan Limited Partnership ki pa baze Sesel ki baze dan en lot pei;- ki anrezistre dan en lot fason ou en lot avek en konponan oubyen format biznes ki nou annan Sesel.\nE prezan dan sa sityasyon li FSA in war li neseser pou li vin entrodwi sa as consequential to bann deba ki’n raise. Akoz initially zot pa ti’n pran sa an konsiderasyon ler nou ti pe reprezant sa laspe Limited Partnership. Parey zot ava war all along dan sa lamannman ki nou’n fer nou fer lamannman ek Fondasyon IDC. Tou bann lezot si oule antite swa ou kapab apel zot akter dan sa sekter. E sa enn i bezwen ganny fer.\nNow sa ki mon bezwen impress lo Lasanble mon ti ava kontan demann avek mon koleg lo lot kote latab, just cool your jets, lamannman in ganny anvoye kot ou, regard sa bann lamannman annou pa overreact pou dir en sel kou i annan keksoz ki pe arive, akoz se sa bann reaksyon en pti pe knee jerk par ler ki nou pa bezwen.\nSo lamannman i ganny anvoye kot zot. Regarde personn pa pe fors sa dan lagorz personn. Once zot in fini gete, zot ava gete akoz si in anvoye kot zot ava gete then will come back. Parey Speaker in dir annou kontinyen avek sa travay ki nou annan.\nMersi Onorab Pillay. Bon mon sizere Deputy Clerk in anvoy in copy tou bann Manm e dan mail le 13 Mars ki ti anvoy kot mwan kot Deputy Speaker, Chair Bills Committee tou, nou’n gannyen me menm mail avek menm lamannman, in ganny Kopi tou all members. So mon sizere nou break, e nou retournen 11er e nou ava kapab konsider sa bann lamannman. Nou ava ganny sans pou pas ladan. I a reste nou parey nou dir Bill No. 9 e Bill No. 10 pou nou kontinyen konsidere dan Staz Komite. So, we break and we will come back at 11am.\nBon nou ava kontinyen nou travay. Yes, Onorab Sebastien Pillay.\nMersi Mr Chairman, Mr Chairman parey Lasanble i ava rapel, avan ki nou ti break nou ti’n ganny sa bann propozisyon lamannman e pour benefis piblik deor, nou ti’n diskite e Lasanble li i ti’n pare lo tou le de kote pou pran sa bann lamannman. Ti napa okenn problenm, me a ki mon’n osi remarke ek sa bann lamannman se ki i pou anmenn nou pou fer bann lezot lamannman dan en Lalwa ki nou fek pase ki nou napa sa letan pou le moman la.\nAvek sa konfigirasyon sa BO Act FSA i ava annan malgre ki zot ti ava kontan me zot a kapab espere pou ki nou fer en sel anmenn tou sa bann package lamannman a en moman pli tar;- pou ki nou pa an retar ek travay Lasanble. So zis pour fer sir nou al lo rikord nou ti’n koze, nou ti’n ganny en lagreman pou pa koze, me ti annan en lanvi pou pas sa bann lamannman par Lasanble, Gouvernman osi ti annan en demann.\nMe nou’n osi konsilte ek zot pou montre ki i annan en nesesite. E Minis in sinyal nou ki a sa moman la nou pa pou kapab al pran ankor lamannman dan BO Act, ki ou pou manz dan letan ki deza nou napa i en pe limite, so nou ava reste lo sa bann lamannman ki’n ganny propoze pou Lalwa ozordi e a an moman pli tar nou ava anmenn bann lezot lamannman ki neseser. Mersi Mr Chairman.\nMersi Onorab Pillay. Bon eski nou ti’n pran en vot deza lo la lo sa slight, simple amendment ki ti annan? Non pa ankor. Ok nou ava pran en vot, okenn komanter ankor lo -? Savedir bann lamannman ki ti ganny propoze, bomaten ki ti pe ganny move i on hold, pending en lot moman ki sa bann lamannman i ava vini. Yes Onorab Ramkalawan.\nMr Chairman mon ti ava zis kontan dir avek li, be apre tou sa bann ensilte nou ‘’knee jerk’’, lot zafer, ti a bon si i ti a tir sa bann komanter ki in fer bomaten. Parske la nou pe retourn lo li menm li i ti a pe akiz nou, nou pa’n lir ‘’knee jerk ‘’ensidswit. Konmsi, la prezan li menm li ki dir i a pe al tir son bann zafer, be tir tousala ansanm!\nNon ok. Sa bann komanter pa’n ganny fer on mic i pa’n al lo rikord, kekfwa in ganny fer apre, annou bouze. Nou annan Business devan nou ankor. So nou ava pran en vot lo Bill.\nOrder! Order! Nou ava proceed nou ava pran en vot lo Bill No. 9 of 2020 ki i annan en simple amendment ki’n ganny move by Onorab Georges e in fini ganny segonde.\nMon ava demann tou Manm ki an faver? Okenn Manm ki kont? Madanm Deputy Clerk?\nMersi Mr Chair, mon’n rikord 18 Manm ki’n vot an faver, e personn kont. Mersi.\nMersi Madanm Deputy Clerk. Savedir sa lamannman in ganny aprouve par Lasanble Nasyonal. Nou ava al lo dernyen Bill, Bill No.10 of 2020 Securities (Amendment) Bill, Onorab Bernard Georges.\nMersi Mr Chair. Mr Chair mon annan en propozisyon pou en pti simple amendment Clause 2(a) dan definisyon recognized jurisdiction it reads, ‘’means the jurisdiction in which a regulatory authority for securities market.’’ I move that it says either’’ a securities market or (4) securities markets in plural. And I would tend to the 2nd, ‘’regulatory authority for securities markets is an ordinary member.\nThank you Honourable Georges, any other comments? Mr Rao. Thank you. Ok, so it will read ‘’for securities markets’’ or ‘’a securities market?’’ ‘’A securities market’’ ok. Onorab Afif.\nZis pour segonde Mr Chair.\nMersi Onorab Afif. Bon lamannman en ‘’simple’’ in ganny segonde. Mon ava demann tou Manm ki an faver? Okenn Manm ki kont? Madanm Deputy Clerk?\nMersi Mr Chair, 19 Manm in vot an faver, e personn kont. Mersi.\nMersi Madanm Deputy Clerk. mon krwar nou’n fini staz komite mon ava demann Sarge pou move Mace. E mon ava demann en Mosyon pou Third Reading. Onorab De Commarmond.\nMersi Mr Speaker. Mr Speaker anba Order 71(1) nou Standing Order mon oule move ki the Anti-corruption (Amendment) Bill 2020, Bill No.4 of 2020 as amended i ganny lir ankor en Trwazyenm Fwa. Yes Onorab Ernesta?\nMosyon seconded Mr Speaker.\nMersi Onorab Ernesta. Onorab De Commarmond.\nAnba menm Order 71(1) mon oule move ki Financial Institutions (Amendment) Bill 2020 Bill No. 5 of 2020 i ganny lir en Trwazyenm Fwa.\nMersi Onorab De Commarmond. Mersi Onorab Ernesta.\nMon oule move ki Financial Services Authority (Amendment) Bill 2020 Bill No.6 of 2020 i ganny lir en Trwazyenm Fwa.\nMersi Onorab De Commarmond. Yes, Onorab Ernesta.\nUnder Order 71(1) mon oule move ki Foundations (Amendment) Bill 2020 Bill No.7 of 2020, as amended i ganny lir en Trwazyenm Fwa.\nThat the International Business Companies (Amendment) Bill 2020, Bill No.8 of 2020, as amended i ganny lir en Trwazyenm Fwa.\nMersi Onorab Ernesta, Onorab De Commarmond.\nUnder the same Order Mr Speaker, Limited Partnerships (Amendment) Bill 2020 Bill No.9 of 2020, as amended i ganny lir en Trwazyenm Fwa.\nMersi. Onorab Ernesta.\nAnd lastly Mr Speaker, Sir under same Order 71(1) mon oule move ki Securities (Amendment) Bill 2020 Bill No.10 of 2020, as amended i ganny lir en Trwazyenm Fwa.\nMersi Onorab De Commarmond. Yes Onorab Ernesta.\nMersi Onorab Ernesta. Bon nou pou pran en vot lo Motion for Third Reading. Nou pou pran en vot lo sak endividi Motion for Third Reading;- Anti-Corruption (Amendment) Bill 2020 – tou Manm ki an faver? Okenn Manm ki kont?\nMotion for Third Reading Financial Institutions (Amendment) Bill 2020 – tou Manm ki an faver? Okenn Manm ki kont?\nMon krwar mon’n mank en pti mo dan mon lapriyer, Madanm Deputy Clerk, rezilta, the Ist one and the 2nd one. Yes.\nMersi Mr Speaker. Pou premye, mon’n rikord 23 Manm ki’n vot an faver, e personn kont. E dezyenm 21 Manm ki’n vot an faver, e personn kont. Mersi.\nMersi pour trwazyenm, Bill No.6 of 2020 Financial Services Authority (Amendment) Bill 2020. Tou Manm ki an faver? Okenn Manm ki kont? Madanm Deputy Clerk?\nMersi Mr Speaker. 23 Manm in vot an faver, e personn kont. Mersi.\nBill No.7, Foundations (Amendment) Bill 2020. Tou Manm ki an faver? Okenn Manm ki kont? Madanm Deputy Clerk?\nMersi Mr Speaker. 23 Manm ankor in vot an faver, e personn kont. Mersi.\nMersi Madanm Deputy clerk. Bill No.8, International Business Companies (Amendment) Bill 2020. Tou Manm ki an faver? Okenn Manm ki kont? Madame Deputy Clerk?\nMersi. Bill No.9, Limited Partnerships (Amendment) Bill 2020. Tou Manm ki an faver? Okenn Manm ki kont? Madanm Deputy Clerk?\nMersi e dernyen Bill No.10, Securities (Amendment) Bill 2020. Tou Manm ki an faver? Okenn Manm ki kont? Madanm Deputy Clerk?\nMersi Madanm Deputy Clerk, Bon nou pou pran formal Third Reading. Madanm Deputy Clerk ou ava pran li Bill par Bill.\nMersi Mr Speaker. Pou Bill No.4;-\nThis Act may be cited as the Anti-corruption (Amendment) Act 2020, and shall come into operation on such date as the Minister responsible for Finance may appoint by notice published in the Gazette.\nBill No. 5;-\nThis Act may be cited as the Financial Institutions (Amendment) Act 2020, and shall come into operation on such date as the Minister responsible for Finance may appoint by notice published in the Gazette,\nThis Act may be cited as the Financial Services Authority (Amendment) Act 2020, and shall come into operation on such date as the Minister responsible for Finance may appoint by notice published in the Gazette,\nThis Act may be cited as the Foundations (Amendment) Act 2020, and shall come into operation on such date as the Minister responsible for Finance may appoint by notice published in the Gazette,\nThis Act may be cited as the International Business Companies (Amendment) Act 2020, and shall come into operation on such date as the Minister responsible for Finance may appoint by notice published in the Gazette,\nBill No. 9;-\nThis Act may be cited as the Limited Partnerships (Amendment) Act 2020, and shall come into operation on such date as the Minister responsible for Finance may appoint by notice published in the Gazette,\nThis Act may be cited as the Securities (Amendment) Act 2020, and shall come into operation on such date as the Minister responsible for Finance may appoint by notice published in the Gazette. Mersi Mr Speaker.\nMersi Madanm Deputy Clerk, Savedir tou le 7 Bill ki’n prezante avek Lasanble bomaten ki’n ganny debat lo la, amande, in ganny aprouve par Lasanble Nasyonal. Bon avek sa mon ti a kontan remersi Minis avek tou son bann zofisye ki’n vin avek nou bomaten pou prezant sa bann Bill, pou nou kapab debat lo la.\nE Minister ou ti’n mansyonn sa Bill pou fer avek Central Bank avek Financial Institutions. Petet mon a donn ou en dernyen mo, any idea pou enform Lasanble kan nou kapab gannyen, akoz pou nou regarde si nou pou bezwen meet either apre midi oubyen demen bomaten, oubyen ler nou gannyen. Nou konnen i annan serten urgency, Minister petet zis donn nou son status.\nMersi Mr Speaker e mersi pou pas sa 7 Lalwa. Mon napa okenn update. Letan mon sorti la mon a verifye mon pran kontak avek ou biro mon a les ou konnen Mr Speaker. Mersi.\nMersi Minis, bon ankor enn fwa mon ti a kontan remersye ou avek ou delegasyon e mon swet zot bonn kontinyasyon. Mon konnen travay i bokou travay i lour lo zot me ankor enn fwa bonn sans e bonn kontinyasyon Minister. Thank you. Yes, Onorab Ramkalawan.\nMr Speaker zis avan Minis i ale, parske semenn prosenn sa zafer Bidze la kan eski nou pou kapab ganny en pe detay, pou nou kapab komans fer nou homework. Parski mon krwar it’s only fair ki Gouvernman i an vi nou fer en travay be nou, nou pa zis vin rubber stamp. Konmsi mon ti ava mon pe demande kan eski nou kapab ganny serten detay lo kote zot pe koupe, kote zot pe met plis ki mannyer bann keksoz pe deroule, pou ki egzakteman si i pou en Supplementary, ki laform i pour vini pour nou kapab prepar nou. Parski apre sa nou pa anvi ganny pase konmkwa knee jerk ensidswit sa bann zafer koumsa, ok?\nMersi Mr Speaker. Mr Speaker nou dan en peryod kot pou donn en dat fix i vreman tre difisil me nou pe travay arrache pieds jour et nuits mon santi kekfwa dan Vandredi kekfwa nou a kapab fer en premye kominikasyon. So don’t hold me to task me selman nou pou fer sir zot gannyen pou nou kapab avanse. Mersi.\nMersi Minis. Bon avek sa mon ava dir ou Mersi Minis e mon ava eskiz ou avek ou delegasyon from Lasanble Nasyonal. Mersi.\nBon nou pou pran dernyen biznes lo nou Order Paper, e sa set en Mosyon ki nou pou ganny move par Leader Government Business pou en mouvman ratifikasyon en Konvansyon. Mon ava donn laparol Onorab Charles De Commarmond.\nThank you Mr Speaker. Mr Speaker pursuant to article 64(4) in the Constitution I move that this Assembly resolves to ratify the International Convention on the Harmonized Commodity Description and Coding System.\nMr Speaker, tou koleg Onorab e tou dimoun ki a lekout bonzour ankor enn fwa e mersi. Sa Konvansyon ki devan nou pou nou ratifye li e son konteni i senp. I pa ni konplike. Brefman nou kapab dir ki Sesel i form parti Lorganizasyon Mondyal pou Ladwann, WCO World Customs Organization, depi le 25 Zilyet lannen 2000. E en lorganizasyon si oule dir sa Lorganizasyon pou Ladwann set en lorganizasyon endepandan, enter-gouvernmantal ki son misyon se pour ogmant efikasite efektivite ladministrasyon Ladwann dan bann pei.\nWorld Customs Organization ki nou pe dir la, sa Lorganizasyon Mondyal pou Ladwann i osi responsab pour ladministrasyon Konvansyon Sistenm Code Armonize;- Coding System pour deskripsyon komodite;- sa ki nou apel HS Code isi Sesel, ki en zouti ki’n ganny devlope si oule pou klasifye e dekrir tou komodite pou plizyer rezon, plizyer bi. Sa i enkli osi fasilitasyon komers koleksyon statistik, e koleksyon tax lo komodite,\nSesel pe servi sa zouti, sa cooling system la sa zouti esansyel parey nou dir depi 1988 e la in vwar li neseser pou fer parti sa Konvansyon. Sa harmonized system la HS Code ki nou pe dir i kontinyelman ganny renouvle pour li ganny adapte avek bann devlopman ki arive dan lemonn komers, koman nouvo teknolozi sanzman dan profil komers eksetera.\nE en nouvo versyon i ganny pibliye tou l5an pou pran kont sa bann devlopman. I annan plizyer lavantaz pou zwenn sa Konvansyon Mr Speaker;- premyerman annou get lo kote lasistans teknik. Par form parti sa Konvansyon nou pou kapab ganny akse avek lasistans teknik sorti kot Sekretarya, World Customs Organization pou nou fer bann sanzman neseser dan nou Lalwa Ladwann ler sa revi tou le 5an i arive e i vin aplikab.\nDezyenmman lasistans teknik i kapab osi ganny donnen dan sityasyon kot i annan serten konfizyon, lo lafason pou klasifye serten prodwi, kot en dezyenm lopinyon profesyonnel i neseser.\nSa i sirtou aparan letan en prodwi i nouvo lo marse ouswa son karakteristik pa permet li ganny klasifye anba diferan Code. Oubyen osi dan ka en prodwi ki’n vin en pe obsolete ki prezan serten pei i oule retir li lo Code e ou oule deside ki ou pou fer avek tousala.\nE i form par lo kote en dezyenm lopinyon, lopinyon profesyonnel par Lorganizasyon Mondyal pou Ladwann.\nDezyenmman abilite pou lenfliyans e propoz sanzman dan klasifikasyon. I enportan pou note ki sanzman dan klarifikasyon i kapab osi evantyelman afekte lafason ki serten prodwi i ganny takse. Espesyalman bann prodwi teknolozi ki evolye sitan rapidman. VI ki sa HS Code i ganny servi sa harmonized system plito i ganny servi pour kodifye bann komitman tarif, fer anba Lorganizasyon Mondyal pour Komers, i osi e osi kalkil revolisyon statistik komersyal.\nMr Speaker apard sa bann sanzman, dan bann prodwi sirtou bann prodwi teknolozik, sanzman dan klasifikasyon e i osi ganny propoze lo nivo komers, dan serten prodwi ki desann sitan son pri lo nivo mondyal;- par egzanp i desann par anba $100mil. E ki lorganizasyon laba i rekomande ki i pa neseser pou klasifye li endividyelman, me sa i afekte bann ptipti pei parey Sesel.\nE pei ki mwens devlope, ki menm ki zot vol in komers i pli ba konpare avek larestan lemonn, i war li neseser pou gard serten sa bann Code pou fasilit son komers enter- rezyonal par egzanp. E sa i fasilman pou nou i aplike.\npar zwenn sa Konvansyon Mr Speaker nou ganny sa abilite pou vote e osi veto nenport propozisyon, sanzman, klasifikasyon ki kapab afekte nou. Nou osi ganny drwa pou propoz lamannman, demann serten kestyon teknik, donn nou lopinyon klasifikasyon, met serten rezervasyon osi lo propozisyon i bann lezot Manm i fer dan sa lorganizasyon.\nI enportan pou nou ki pa zis Secretariat WCO World Customs Organization, ki pe ankouraz nou koman en pei pou zwenn sa Konvansyon me osi Linyon Afriken ki pe ankouraz tou son bann Manm pou fer parey.\nSa i avek bi ki Lafrik i kapab osi anmenn son lenfliyans dan en zouti ki afekte komers rezyonal e mondyal. E ki an se moman son partisipasyon, partisipasyon Lafrik mon oule dir la i limite. E alor i annan en call from the African bann Linyon afriken African Union\nAvek sa Mr Speaker mon demann nou Lasanble pou don nou zot sipor atraver zot vot pour tonm dakor pour nou ratifye sa Konvansyon ki devan nou, the International Convention on the Harmonized Commodity Description and Coding System.\nMersi De Commarmond. Okenn Manm ki segonde? Yes Onorab Audrey Vidot.\nMersi Onorab Vidot. Bon deba i ouver lo Konvansyon ki’n ganny prezante pou ratifikasyon devan Lasanble, the International Convention on the Harmonized Commodity Description and Coding System.\n. Okenn Manm ki oule entervenir? Yes, Onorab Pillay.\nMersi Mr Speaker. Mr Speaker mon byen kontan ki nou pe entrodwi en nouvo size devan Lasanble, e ki mon pa ava ganny akize ki mon pe servi bann term koman knee jerk. Or sa malgre sa ti’n ganny fer avek tout bon lentansyon pou montre ki a sa moman la mon reste committed to, tou sa ki mon’n dir toultan.\nE sa se ki koman en Lasanble nou bezwen travay ansanm within sa peryod difisil ki nou pei pe pas ladan, parey ki lezot pei pe pas ladan, mon kapab konpran i en pe difisil pour serten dimoun.\nOnorab Pillay ki annan laparol … Order! Order!\nI en pe difisil pou nou bann koleg ki avek sa social distancing ki nou bezwen fer, Onorab pe dir mon ki sa sez i met zot dan en fason enkonfortab. E i bann mezir ki Lasanble in bezwen pran pou montre ki nou tou nou bezwen fer nou zefor konsernan sa sityasyon.\nRezon mon’n swazir pou konmans koumsa, akoz ou konnen parfwa nou regard sa bann Konvansyon e nou krwar i napa okenn relevans avek sityasyon ki nou pe pas ladan. Me esansyelman tou sa bann tranzaksyon ki pe arive ozordi kot bann goods i sorti en border i al en lot, tousala i pas atraver zisteman bann provizyon ki bann Konvansyon koumsa i kree.\nE pour en pei ki pou napa sa bann provizyon, then i vin sa bann force majeure i vin bann state of emergency, i vin bann mezir si oule, ki bezwen ganny forse pou allow sa bann tranzaksyon arive ki nou, nou sanse. Ki lefe ki nou annan en striktir en framework ki deza egziste, nou pa pe war nou dan sa bann sityasyon ozordi.\nE i enportan ki parey Leader Zafer Gouvernman in dir, nou pran konsyans ki koman en Lasanble nou napa bokou letan pou nou dil avek bann size ki devan nou. E mon krwar sa baze lo nou Order Paper i riske e mon pa oule preempt the authority of the Chair, me i riske dernyen item ki nou annan ozordi mon pa konnen si pou annan lezot.\nE sa ki mon oule rapel Lasanble se ki, ler nou pe pas sa Konvansyon oubyen nou pe fer sa ki Leader of Government Business in demann nou pou fer nou pe zisteman prepar nou pou i kapab 3mwan, 4mwan, 6mwan, 1an down the line, kot nou, nou’n pare si i annan bann keksoz ki bezwen sanze, nou’n fini pare.\nEverything that we do from now on koman en Lasanble i bezwen swa pou prepar nou pou la ouswa pou prepar nou pou le fitir. En mesaz ki nou kolektivman nou pe lanse ozordi par lefe ki nou pe pran sa item ki pa paret, ki pa paret annan an irzans la pou le moman, me i kapab annan ne irzans down the line ki sa item i vini, i fer ki nou koman en Lasanble nou pe montre Lepep Seselwa ki si nou annan nou travay labi i kapab kontinyen. Nou kapab kontinyen fer nou travay. E ki pei i bezwen kontinyen bouze i bezwen kontinyen fonksyonnen. E sa ki enportan Mr Speaker mersi pou donn mwan laparol, mon apresye monn ganny laparol, lezot Manm si zot ganny laparol zot a kapab koze ki nou al pli devan.\nAn konklizyon Mr Speaker, ou konnen Mr Speaker parfwa dan tou moman difisil ou war bann keksoz ki kapab cheer up ou spirit en pti pe, ok? Mr Speaker mon koleg ozordi i napa en microphone devan li me selman mon a ed li wi zisteman knee jerk, akoz i pou enportan in the coming days ki mannyer Lasanble i kontinyen reste ini, pou nou kapab pas bann mezir ki Gouvernman i bezwen pase. Sa i pou enportan. Mon kapab kontinyen Mr Speaker?\nOu kapab fer ou konklizyon Onorab.\nMersi Mr Speaker. Mr Speaker an konklizyon the harmonized HS Code i annan de eleman enportan ki relevan pou nou Sesel. The HS Code i sa Code ki parey in dir the harmonized system, ki li ki gid tou bann tranzaksyon Customs e WCO World Customs Organization.\nSesel malgre ki nou annan alizyon avek sa lorganizasyon, i enportan ki nou kontinyen fer sir ki nou maintain bann sanzman ki pe vini. Sa Konvansyon ti pour vin avan si ti napa COVID-19 i ti pou vin byen avan. Me la in vin devan nou Lasanble nou bezwen ratifye li nou bezwen bouze. I pa zis sa Konvansyon ki nou bezwen ratifye. I pou probableman pou annan ankor bann Konvansyon ki nou bezwen ratifye e ki Lasanble i bezwen pronons son lekor lo la.\nNou bezwen fer tousala dan en fason expedient akoz nou riske war nou, sir dan en sitasyon kot parey Dr Gedeon in dir nou, nou pe prepar nou pou en lockdown, Lasanble probableman pa pour kapab meet, unless nou fer bann meeting kan i neseser.\nSo avek sa Mr Speaker, mon demann Lasanble an antye pou aprouv Mosyon Leader Zafer Gouvernman pou ki nou kapab bouz devan, and then pou nou prepar nou zisteman pou nou regard sa ki pe vini for next week. Mersi Mr Speaker.\nMersi Onorab Pillay. Okenn lezot Manm i oule entervenir? Napa nanryen dan Standing Orders oubyen dan bann Rules ki dir Manm i bezwen entervenir.\nNou pa bezwen pou entervenir, wi. Onorab Afif.\nMersi Mr Speaker. Mr Speaker mon, mon pou al direk lo akoz nou annan sa ki apel en Harmonized Commodity Description and Coding System? I tre senp, ler Customs Sesel i pe fer pas en Bill ou pe enport en marsandiz, tou sa bann marsandiz i bezwen annan en Code, me akoz Customs i koz ek lezot Customs dan lemonn parske marsandiz ki ariv Sesel, swa dan port swa dan Airport i sorti dan en port oubyen dan Airport en lot pei.\nE souvandfwa Ladwann i bezwen koz ek sa lot Ladwann poudir vizavi tel lenportasyon, e pour zot fer referans lo sa lot enportasyon, zot bezwen en Code, zot servi en Code me par egzanp ler pe fer en lanket zot kapab dir me lot dimoun, eski ou kapab donn nou tou leksportasyon sorti dan nou pei pou vin dan en lot pei tel item. Ou pa bezwen al dekrir sa item ou zis ou donn son Code e atraver zot sistenm akoz nou harmonized, nou pe servi menm Code ek zot, zot fer en check dan zot sistenm e deswit ou ganny tou lenformasyon ki zot pe rode akoz nou pou lo menm frekans ek zot.\nLer prezan isi dan Sesel nou, nou pe dir be donn nou tou tax ki’n ganny anmase lo tel prodwi, akoz Gouvernman pe mazin pas en Polisi Tax akoz nou dir nou pe tir VAT lo tel prodwi e nou anvi gete ki egziste dan lezot pei, nou al lo sa code pou lezot pei, e nou konnen ki pe pase an term tax ki aplike lo sa bann prodwi dan lezot pei,.\nSe sa rezon nou armoniz nou Code e i annan en Konvansyon ki fer sa. Tou pei zot tonm anba la, e anba sa Konvansyon zot ava dir ou ki mannyer ki frekans per egzanp si sa bann Customs pou zwenn pou zot dir ok be Sesel nou annan bann lenportasyon.\nLangleter li i napa sa bann akoz kekfwa sa kantite ki antre pa parey pou nou, zot tonm dakor lo lekel bann ki devret mete, lekel bann ki devret tire, lekel bann ki zot a met ansanm. E se sa en Konvansyon. E nou pe ton parti sa Konvansyon nou pe sinyen pou nou kapab mye koz avek lezot Lotorite otour lemonn. Mon pa war naryen mal ladan, annefe i byen e nou devret siport en tel Coding System. Mersi Mr Speaker.\nMersi Onorab Afif. Okenn lezot manm ki oule entervenir? Si non, mon ava re donn laparol Onorab Charles de Commarmond pou son konklizyon, remark. Onorab De Commarmond.\nMersi Mr Speaker. Mr Speaker mon remersye bann entervenan ki’n koz lo sa Konvansyon. Mon krwar parey mon ti’n dir o konmansman sa ratifikasyon Konvansyon i en keksoz senp e sa Konvansyon li menm pou nou accede avek li. I pa konplike pou nou e i enportan ki Sesel i form par sa Konvansyon. Mon krwar bann entervenan in osi eksplike e ou vwar poudir napa naryen ki konplike ladan.\nI enportan selman pou fer resorti Mr Speaker ki, ou konnen souvandfwa letan ki nou ratifye pou nou zwenn e form par en Konvansyon enn bann kestyon enportan ki ganny demande ki lenplikasyon finansyel. Si Sesel pou al depans larzan, deza dan sa napa dan sa problenm ki nou pe pas ladan. So i enportan ki nou pe donn sa garanti ki pou napa lenplikasyon finansyel pou Sesel zwenn sa Konvansyon.\nO kontrer nou ganny bann lasistans teknik parey mon’n dir e formasyon osi pou nou bann Manm. Bann zofisye Customs i kapab osi ganny serten sipor ladan e sirtou letan i annan bann issues, so nou ganny sa sans pou nou kapab ganny en competent body osi ki donn nou zot pwennvi parey mon’n dir.\nE an menm tan i bon pou nou bann zofisye dan Customs se i ava fer zot konn zot louvraz pli byen osi e i ava anpese ki i annan bann trik akoz nou konnen sak dimoun ki fer vini bann marsandiz, parfwa zot zwe ek sa HS Code la pou konnen ki mannyer pou avoid tax, avoid isi laba, e an menm tan parey nou dir i bezwen annan bann nouvo prodwi, sa osi i ava ede pou nou kapab annan en sistenm armonize pou nou kapab get sa.\nE lot pwen petet ki bon pou mwan dan konklizyon pou mwan dir se ki le 27 ziska le 31 Me lannen pase bann eksper dan WCO World Customs Organization ti vin isi Sesel ti fer en letid, pou vwar si nou sistenm ki nou pe servi, si napa okenn baryer ki anpes nou zwenn, form par sa Konvansyon. Konmsi si i annan bann lanpesman enportan. E zot in vwar poudir Sesel i fasilman avek son sistenm ki i pe fer, e mannyer nou lekonomi i vire, i enportan, i bon ki nou zwenn sa Konvansyon. E napa nanryen ki pou anpes nou pou zwenn sa Konvansyon.\nE alor en Cabinet memorandum ti ganny fer e anvoye kot Cabinet, e le 18 Septanm lannen pase 2019, Cabinet ti donn son laprouvasyon pou nou zwenn sa Konvansyon, be selman i enportan ki Lasanble i ratifye. E la ozordi sa Mosyon i devan nou Lasanble pour nou donn nou laprouvasyon pou ratifye.\nE apre sa son lot step se ki pei i depoz bann dokiman bann lenstriman aksesyon kot World Customs Organization. E la from there ki i ava aksepte e a form parti sa Konvansyon. E sa i pou bon parey nou dir pou Sesel dan nou sistenm komers ensidswit, e pour lavenir kot Sesel pe ale i bon ki nou form par sa Konvansyon.\nE ankor enn fwa avek sa mon a dir avek tou Manm donn zot sipor si oule sa ratifikasyon sa Konvansyon donn sipor sa mosyon ki devan nou pou al de lavan avek sa. Mersi.\nMersi Onorab De Commarmond. Yes Onorab Ramkalawan.\nMr Speaker, in fact the wording of the Motion is wrong. Sesel pa pe ratifye sa Konvansyon. sa Konvansyon in fini ganny ratifye depi 1983 ok? I en vye Konvansyon sa. Sa ki nou pe fer la Sesel pe accede to the Convention. Parski sa Konvansyon in fini pran lefe li. In fini pran lefe tou bann Manm in fini sinyen. Mersi.\nNon, sa ki mon pe regarde la in pran lefe an ‘88, e Sesel i pa en Member. Ok? Onorab de Commarmond klarifikasyon.\nMr Speaker, Mosyon ki devan nou i pa pe demann nou pou ratifye sa Konvansyon, pou ratifye konmsi sa Konvansyon li menm laba li, konmsi ki mannyer li. I pe demann nou Lasanble pou ratifye ki Sesel i vin en Manm. E se sa ki nou pe demande. I bezwen ratifikasyon Lasanble. I bezwen. I pa mal akoz nou’n anvoy sa devan.\nMr Speaker mon ti demann zot ankor kestyon. I pa kapab sak fwa en keksoz i vin devan Lasanble i dir i ok, apre letan i vin devan Lasanble, menm lasanble i dir pa ok. Mon pa konnen lekel ki tyek ou bann zafer, me selman mwan vwala ki mannyer nou’n tonm dakor lo sa wording, sa wording i dir ki nou pe demann ki Lasanble i aprouv sa resolution pou nou kapab ratifye, pou nou form par sa Konvansyon pou ratifye Sesel laba dan sa Konvansyon.\nMersi Onorab De Commarmond. Yes Onorab Georges.\nMersi Mr Chair. Annefe Mr Chair Onorab Pillay ek mwan nou ti’n ganny en pti diskisyon lo la e mon krwar sa pa’n translate into the Motion. Si i vre ki sa ki nou pe fer la se nou pe accede li nou pa pe ratify, zis pour bann Manm konpran avek ou permisyon, les mwan lir 2 pti laliny dan en louvraz ki pou ed nou dan le fitir ki an preparasyon la.\n‘’Ratification is the post signature process by which a state confirms its adherence to an international agreement signed by its head of state or by an authorized representative.’’ ‘’Accession is the act whereby a state accepts the offer or the opportunity to become part of the party to a treaty already negotiated and signed by other parties.’’\nAlor sa ki nou pe fer la si mon konpran byen mon pa konn sa personnelman, si mon konpran byen se ki nou pe accede, si nou pe sa accede, mon ava move, mon ava propoz avek Onorab mover Mosyon ki mosyon i ganny modifye to read ‘’That this Assembly resolves to’’ olye ratify ‘’authorize the accession of the Republic of Seychelles to the…’’, ok epi nou kapab vot lo la. mersi.\nMersi Mr Speaker. Mr Speaker i pou annan 2 lezot Konvansyon. Annefe ler nou ti pe diskit sa 2 konvansyon pou sa enn an partikilye that is what the wording that came from Foreign Affairs, e bann Lotorite konsernen.\nE lot wording was in relation to accession which matches the discussion ki nou ti gannyen nou de Onorab Georges. So there is a reason why zot pe met la. So as an abundance of caution akoz nou pa dir ‘’ratify the accession to international Convention of’’ sa then i ava vin sa? Akoz mon pa konnen – I don’t know what the …\nOnorab zis mon anvi en klarifikasyon, eski Sesel in sinyen? Bon lenformasyon ki mon’n gannyen la devan mon in vin an fors le 01 Zanvye ‘88 e Sesel pa en parti ladan. Yes, Onorab.\nLetan sa Konvansyon in vin an fors, sa en Konvansyon ki depi dan Parti Inik ti la sa, selman Onorab De Commarmond ti en Manm Parti Inik li, Manm Lasanble People’s Assembly Parti Inik sa Lasanble pa’n fer son travay.\nsa People’s Assembly pa’n fer son travay pou ratifye sa then. Aprezan zot in bouze. sa Konvansyon i about HS Code e HS Code depi lontan i an aplikasyon. E la ozordi an 2mil parey li menm li in dir, e avek sa meeting ki zot in fer, Sesel pe dir i anvi form parti sa Konvansyon. So i pe senpleman accede pou li vin en Manm sa Konvansyon. I napa nanryen pou nou ratifye. E se sa ki menm son Foreign Affairs mwan, mon krwar ki Foreign Affairs osi tou in annan en keksoz la ki’n manke.\nAvan nou point any fingers, mon annan en dokiman avek mon la ki Deputy Clerk fek donn mwan. Les mon a partaz sa lenformasyon avek zot e mon krwar nou a kapab retir tou bann dout. Sa dokiman i sorti in ganny sinyen par Prezidan Faure le 6 Zanvye 2020. Son tit Accession to the international convention on harmonized commodities description and coding system- ok?\nWhereas the Cabinet has on the 18th September 2019 approved that the Government of Seychelles accede to the International Convention and Harmonized Commodity Description and Coding System.\nAnd whereas the Accession of this said Convention would be of benefit to the Republic; I hereby recommend to the National Assembly that the National Assembly pursuant to article 64(4) of the Constitution approve the accession to the said Convention.’’\nSo mon sizere ki nou ava fer sa slight amendment ki’n ganny propoze par Onorab Georges. Yes Onorab De Commarmond.\nMr Speaker, mon napa problenm ek sa mwan. Mon pou ensiste lo en keksoz. Ou lofis ok, i pa kapab a sak fwa ki nou anvoy en Mosyon pou ratifikasyon, pou aksesyon pou whatever, konmsi i bezwen annan en form. Lotrozour nou’n diskit sa plizyer fwa ou rapel, nou’n diskit sa ek Bills committee. Lotrozour avek Onorab Bernard Georges nou’n koze, nou’n dir nou bezwen annan mon pa konnen, Lasanble li ki format ki i bezwen servi. I bezwen annan en keksoz ki kler lo tou sa i pa kapab ler nou vini mon fer en Mosyon e apre Mosyon i ganny aksepte. Akoz si ti annan en koreksyon si i annan en keksoz pou nou sanze la, depi originally Lasanble i bezwen pe dir.\nLasanble i annan li en legal advisor, li osi i bezwen dir poudir ‘’look sa ki ou pe demande i pa sa ki pe ganny fer. ‘’\nAlor i bezwen annan sa larmonizasyon la ok? E i pa kapab sak fwa ki nou vini – Lotrozour menm zafer mon ti’n fer en ti byen epi in dir sanze.\nOrder! Order! Onorab De Commarmond i annan laparol silvouple. Kontinyen Onorab.\nE so mon ti ava anvi konmsi ki i annan en format kler, e sa in ganny propoze lotrozour anba Reform letan nou pe fer lamannman dan Standing Orders ki sa in ankor pli kler. Me selman mon krwar mwan nou pa kapab koumsa ok? I annan ankor 2 aksesyon ou ratifikasyon ki pe vini e mon demande ki ou lofis i regard dan sa e ki konmsi nou annan en way forward kler lo la. Mersi.\nMersi Onorab De Commarmond ou pwen in ganny pran. Mon krwar ou’n dir i pa fer premye fwa ou’n lev sa, me sa i en travay ki nou Komite ki pe revwar Standing Orders pe fer e i pou annan sa format. Mon ava donn laparol Onorab Georges.\nMersi Mr Chair. Mr Chair efektivman dan rapor ki Standing Orders in fini fer, Standing Orders in fini fer avek Lasanble pe dir ki nou pou ekspekte osito ki nou repran nou travay dan en fason normal, e ki nou pran letan nou ava kapab revwar en pe sa bann keksoz.\n` Dan nou rapor e dan Standing Orders modifye i annan template ki nou’n prepare, ki Standing Orders Committee in prepare pou ratifikasyon e pou accession.\nDonk tou lede i la. Pou apwent Minis, pou fer, tou sa bann keksoz pou aprouv tou sa bann zafer, tou sa bann template i la donk i pou fasil pou swiv prezan.\nSecondly koman en companion volume avek sa, Standing Orders Committee pe prepar en Manual of parliamentary practice and procedures.\nSa ki mon fek lir zot la taler i sorti ladan. E annefe pandan sa lockdown COVID la mon pe travay lo sa dokiman dan lakour, dan en fason ki i pou pare byento. E i eksplike egzakteman kan ou ratify, i eksplike egzakteman kan ou accede eksetera e tou bann templates pou la. Donk nou ekspekte ki dan en letan ase pros Lasanble ava kapab annan tou sa bann dokiman devan li pou ki tou sa bann problenm pa pou recur. Mersi.\nMersi Onorab Georges. Yes Onorab Ramkalawan.\nMr Speaker mersi bokou pou donn mwan laparol. Mwan mon pwen ki mon ti anvi fer i tre senp, Onorab de Commarmond in akiz ou lofis, in akiz Sekretarya. In menm dir ou annan konseye legal ensidswit, mon pa kontan sa! Parski en Manm li i anvoy son Mosyon e ou koman ou regarde sa Mosyon ki mannyer i tonbe si i annord e i fini lanmenm. Sepa ou lofis ki pou al fer resers pou al regarde si en ratifikasyon, si i en aksesyon ensidswit. Fodre pa!\nE Onorab De Commarmond i pa fer premye fwa ki i akiz ou lofis. E mwan mon se lo sa pwen ki mon anvi.\nI napa nanryen pi fer avek ou lofis. Se li koman Leader of Government Business ki i bezwen avan i anmenn en Mosyon, avan ki i anmenn en Mosyon regarde si son mosyon in byen ganny ekri, si i en ratifikasyon oubyen en aksesyon, se son responsabilite e i pa kapab met sa lo ou lofis!\nSa mon pwen i kler lo la. Parske sansan toultan zis nou pou tir nou. E letan mwan mon’n lev sa pwen. Mwan, mon ti pe senpleman anvi ed Onorab De Commarmond.\nE i ti’n devret senpleman aksepte ki poudir sa ki mon pe fer mon a pe ed li e non pa pou li al blanm isi al blanm laba. E Mr Speaker mon ava dir ou, sa zis koman mon’n regarde mon’n vwar mwan parske i vin menm zafer avek New York Convention ki nou ti pase dernyen fwa. Nou pa ti pe ratifye nou ti pe accede. parske New York Convention i deza an aplikasyon.\nSo avek sa de mon ki mon pou dir ankor mon pa kontan ki ou lofis in ganny akize, e mon krwar ki antan ki i en Leader dan sa Lasanble Onorab i devret senpleman aksepte ki poudir retir sa lakizasyon ki in fer lo ou lofis! Mersi bokou.\nMersi Onorab. Bon annou pa antre dan en deba me mon ava donn Onorab De Commarmond Drwa de Repons. Onorab.\nMr Speaker personn pa pe akiz ou lofis! E fodre pa ki Onorab Ramkalawan i egzazer lo bann keksoz. E mon pa dakor sa lapros ki ou pe pran! I enportan ler mon anvoy en Mosyon kot ou mon pa oule al dan sa detay ou konn tre byen, si en konparezon sa Mosyon i pa ok, be ou bezwen pe dir avek mon lofis be tyonbo en kou sa mosyon ki ou pe anvoye in mal ekrir.\nTou fason nou al dan ABC me dan ABC ou pa war sa bann dimoun? Dan ABC pa zis mon ek ou, i annan lezot dimoun la me personn pa war? Konmsi mon pa pe al dan sa bann detay mwan, ki mon oule sey dir se ki nou tonm dakor. Non pa kestyon i pa kestyon sa Onorab Ramkalawan.\nMwan ki mon pe sizer avek ou Mr Speaker, mon sizer avek ou lofis, avek Lasanble ki template ki Onorab Georges pe travay lo la dan nou Reform Committee ki deza la sa template, pran donn Mr Speaker i ava donn avek nou, nou ava servi sa touzour ou konpran? Akoz i pa kapab ler nou tonm dakor – akoz ki in fini pas the test of admissibility letan in ariv kot ou.\nOu konpran mwan? Pa kapab letan in ariv kot ou prezan ou dir i pa ok. So i pa kestyon akize, mon pa dakor ek sa ki zot pe dir. Ou konpran mon? I en travay mon krwar mityel ki ganny fer e sa bann Manm la ki ou war pe fer bann komanter pa responsab, mon pa oule dir ‘’sal’’ me si oule dir ‘’sal’’ i byen, mon krwar ou annan rezon. Annou depas sa Mr Speaker. Amann sa ki zot oule amande napa problenm, me selman from now on mon ensiste aotvwa, mon dir Lasanble ki from now on annou servi bann template.\nSi i annan template ki’n pare, Onorab Georges pran sa template taler letan nou fini la, ou donn en kopi kot Speaker, ou donn mwan en kopi, e nou servi sa. Mon swete from now on dan nou Lasanble sa issue pa a lev ankor. Mersi bokou Mr Speaker.\nMersi Onorab De Commarmond, bon mon lo kote Sekretarya mon kapab dir I’ll put in the record, mon pa pe pran okenn parol ki’n ganny dir koman okenn lakizasyon kot mon biro oubyen Sekretarya. Me ankor i en travay ki nou fer li ansanm an konsansis. Definitivman nou konnen ki the review of Standing Orders pa pe vin konmela devan Lasanble. Me antretan for us to get things right la mon demann Chair ek Standing Orders Committee pou fer le neseser;- i ava pas sa bann templates avek lofis.\nE petet a sa moman la mon pa konnen si in deza fini sirkil bann amannman avek bann Manm, petet ti ava en moman kot antretan ki nou pe prepare pou diskit bann amannman lo Standing Orders, dan sa moman la ki nou sirkil bann proposed amendments to the Standing Orders 2009 to all Members, ki bann Manm i a komans prepar zot pou antisip deba ki pou vin dan Lasanble. Chair, Standing Orders Committee.\nMersi Mr Chair. Mr Chair si mon pa tronpe ler mon ti sirkil table rapor nou ti sirkil avek tou bann Manm – si mon pa tronpe. I en long rapor 40 paz, e ladan efektivman i annan bann templates Motions dan schedule 5.\nMe, me mon bezwen dir en me la i annan en Mosyon for Ratification, me napa en Motion for Accession ankor. Nou ava azoute e nou ava -. As a matter of fact mon ava anvoy Mr Chair pou dimoun pa bezwen al dan sa rapor, mon ava anvoy en new schedule 5 avek template Motions.\nI annan Motion for approval of Ambassador, High Commissioner, i annan Motion for Ratification, Motion for Accession, Motion for Approval of appointment of Minister. Tousala i la. Donk nou kapab swiv dan en fason ou biro ek sa ki pou LGB osi. Mersi.\nMersi. Bon nou’n ariv en moman pou nou pran en vot lo mosyon ki devan nou as amended ok? Onorab Georges zis ou ava move amannman lo Mosyon? The wording.\nMersi Mr Chair. Mon propoz avek Onorab mover Mosyon. In fact, mon propoz en amannman ki mon annan drwa fer. I move that the Motion before the House be amended as follows; to delete the words ‘ratify the’ and insert instead ‘authorize the accession of the Republic of Seychelles to the’ or better still to insert in place of the word ‘ratify’ to insert ’authorize the accession to the Republic of Seychelles to’. I beg to move Mr Chair.\nMr Speaker, pandan ki sa deba pe go on, mon pe regard lartik 64 ok, now si ou pe fer an accession you don’t need a Motion for an accession. You don’t need a Motion for an accession. You need a motion for ratification, that’s what it is. Akoz si nou regard lartik 64 you have to read article 64 you don’t actually need a Motion for an accession. Thank you, Mr Chairman.\nMr Chair this is actually a point. In fact i sorti dan sa manual ki nou pe prepare. Rezon ki en ratifikasyon i ganny, en accession in ganny anmennen malgre ki i pa ganny mansyonnen dan lartik 64(4) se pour sa rezon swivan;\nAccession and this is the Vienna Convention ok articles 215(b) and 15, ‘’Accession is the act whereby a state accepts the offer or the opportunity to become a party to a treaty already negotiated and signed by other States. It has the same legal effect as ratification. Accession usually occurs after the treaty has entered into force.’’ E mon krwar si nou lir Konstitisyon parey nou devret lir li me non pa focus lo son words me focus lo son intent.\nThe intent is etandonnen ki en aksesyon i annan menm lefe ek en ratifikasyon, malgre ki 64(4) dan Konstitisyon i koz lis lo ratifikasyon i bezwen osi kouver aksesyon, akoz the effect is the same. E se pour sa rezon mon krwar ki Prezidan in anvoy sa let kot ou e ki LGB in anmenn sa Mosyon.\nMon krwar ki lentansyon Konstitisyon se ki tou bann international treaties ki ganny antre ladan i ganny antre ladan avek lotorizasyon Lasanble e non pa zis par aksyon head of state. Mersi Mr Chair.\nMr Chairman zisteman mon ti anvi ki Onorab Georges i vin lo sa pwen;- ratifikasyon i annan menm lefe ki sa e Onorab Georges i konn tre byen ki i pe dir. E zisteman sa ki nou’n fer la se ki en kote in sey fer gro lebra pou sey anbaras en Manm kan sa Manm was actually right! There is nothing wrong avek son Mosyon originally.\nIn fact Mr Speaker, in fact si Lopozisyon i oule move dan sa direksyon ki zot pe move, then we have to withdraw the Motion, because we don’t need a Motion to do an accession! So sa ki Onorab De Commarmond in fer was correct. It was correct to propose a ratification and Onorab Georges i konn sa tre byen because in what he’s just said in actually prove sa, poudir ratification has the same effect!\nE mon krwar sa ki devret arive se ki lot kote ki devret apologies ek Onorab De Commarmond pou dir li poudir dan Lasanble i … i pa’n fer son travay. Se sa koumsa i ete nou pa en kote vin fer gro lebra akoz nou annan mazorite e nou kapab koze fer en ta tapaz. Zis pour nou fer sa.\nOnorab De Commarmond was correct dan son Mosyon because it has the same effect! Si nou pe fer aksesyon Mr Speaker mon repete we do not need a Motion. So that’s why son Mosyon is worded as a ratification pour donn Lasanble which is the people’s representative buy-in into the process.\nSa lotorizasyon ki Prezidan in demann ou has to come in through the way of a Motion, dan Lasanble zisteman it becomes as if more of a ceremonial effect rather than having an actual legal effect. This is what it has. So pour nou fer sa kalite largiman ki lo zot kote Onorab Georges in prouve through his own words, that it has the same effect.\nSo we’ve spent enough time on this issue Mr Speaker I’ll rest the matter in your hand, selman lot kote i devret ashamed pou try to put a Member in the corner!\nBon, mon pe met an end to this debate – ok? Mon krwar ki Onorab Georges in fer kler – ok? Nou kapab servi ratifikasyon nou kapab servi aksesyon. Nou bezwen konpran lespri ki Konstitisyon ki sa lartik ti ganny ekrir ok? E Onorab Georges in fer kler e nou kapab pran li si loter mosyon i aksepte nou pran li an vi ki, wi i en aksesyon, me i ganny kouver anba sa pli gro mo ratifikasyon.\nOnorab John Hoareau mon pa pe pran okenn deba. En moman mon pa ankor fini koze laparol i pour mwan ok? Alright si nou aksepte the wording of the amendment ok nou pe move aksesyon pou nou al deposit nou bann ki Lasanble i aprouv demann Gouvernman pou nou accede to e nou dakor avek sa wording then, nou ava move to the next step kot mon ava demann en Manm pou demande. Onorab De Commarmond ou dakor? I ok?\nMr Speaker mon napa problenm ek sa. Zis selman mon oule dir ki i bezwen armonize sa. Konmsi ou pa kapab ozordi i koumsa demen i en lot mo, apredmen i en lot mo. So si nou tonm dakor lo la mon napa problenm nou move forward lo la.\nMersi Onorab. Bon prezan mon ava demann en Manm pou segonn sa lamannman. Yes Onorab John Hoareau.\nMersi Mr Speaker, mon ti oule zis segonn sa Mosyon ki Onorab Georges in met devan. Mersi.\nI en lamannman to the Motion.\nSa lamannman. Mersi.\nBon, nou pou pran en vot lo lamannman ki’n ganny propoze avan nou pran en vot lo son Mosyon itself. Tou Manm ki an faver sa lamannman? Okenn Manm ki kont? Ok, Madanm Deputy Clerk?\nMersi Mr Chair, 19 Manm in vot an faver e personn kont. Mersi.\nMersi Madanm Deputy Clerk. Bon savedir sa lamannman in pase e i lir prezan;-\nPursuant to article 64(4) of the Constitution I move that this Assembly resolves to authorize accession the Republic of Seychelles to the International Convention on the Harmonized Commodity Description and Coding System.’’ Prezan nou pou pran en vot lo Mosyon. Tou Manm ki an faver? Okenn Manm ki kont? Madanm Deputy Clerk?\nMersi Mr Speaker, 22 Manm in vot an faver e personn kont. Mersi.\nMersi Madanm Deputy Clerk, bon savedir in ganny aprouve par Lasanble Nasyonal. bon avan nou adjourned mon ti anvi partaz en pti lenformasyon avek Lasanble. Parey mon ti demann Minis taler i annan en pti bout Lezislasyon ki irzan e nou pe zis regarde kan nou pou gannyen e avek sa se ki Sekretarya pou reste an kontak avek le 2 lofis avek bann Manm osi tou, si nou gannyen apre midi i annan en posibilite ki nou pou rankontre demen bomaten, pou nou debat lo sa Bill, e pou Lasanble pran en desizyon lo la.\nI annan pou fer avek Central bank avek bann Financial Institutions. Dan sa mezir benn mezir ki lotorite pe pran with regards to COVID-19 i annan en lamannman ki Gouvernman pe propoze avek Act Central Bank avek Financial Institutions, me lo nou kote, kote Sekretarya an mezir ki nou assess sityasyon Nasyonal, nou pou kontinyen ekout e adere avek bann advisories ki sorti kot Lotorite Lasante. E Sekretarya i ava kontinyen keep zot posted.\nE si nou pou annan en sitting demen oubyen si non. Si non pou le moman nou kapab dir nou next sitting i Mardi le 31. Nou deza annan en Order Paper ki ABC in aprouve yer, i ava sorti me ankor nenport lenformasyon ki Sekretarya i gannyen i ava partaz ek bann Manm. Yes, Onorab Ramkalawan.\nMr Speaker eski mon ti ava kapab propoze, parske sa i pou en Bill e i pou annan, nou pe koz lo 2 Bills la, si sa bann Bills i pare apre midi zis pour nou kapab ganny en pti letan pour nou fer en pe travay, pou nou fer nou prop preparasyon olye ki nou, parski pou annan serten MNA petet si i sorti apre midi, diferan Manm i al diferan landrwa dan Repiblik, olye mete ki nou zwenn demen annou plito donn en zour e nou a plito zwenn Vandredi. Ki konmsi nou ava kapab fer en travay pli konplet.\nE menm pou nou regarde ki degre irzan ki i irzan, si i bezwen pas avan lafen sa semenn, oubyen si i kapab semenn prosenn ki i ava donn nou plis letan ankor pou nou prepar nou lo la.\nE ki Lendi nou kapab pran li. Parske mon pe regarde mon krwar pa, si zot pe travay lo en Bill la ki konmsi zot pou bezwen li la pour la.\nKekfwa zot ava bezwen li semenn prosenn. Ki konmsi mon ti ava dir – Konmsi nou osi tou bon ava kapab planifye nou lekor. Parske dan milye sa sityasyon nou tou nou bezwen planifye nou lekor e i annan bokou nou la nou annan zanfan anba 15an ki konmsi nou ti ava kapab pli byen balanse, pa demen me Vandredi oubyen Lendi. Mersi.\nMersi Onorab. Bon desizyon ki ABC ti pran semenn pase se ki dan bann moman irzans Lasanble pou rankontre ok? E i annan en lanons ki lotorite in fini fer e i pe pran lefe, i vin parey bann S.I ler Lotorite in anonse bann S.I lannmen in vin an viger. Nou pou regarde nou pou kontinyen reste an kontak ek biro Minis e nou ava regarde ki lirzans e apre nou ava enform bann Manm. Onorab Ferrari.\nMersi Mr Speaker, an sipor avek sa ki Leader Lopozisyon in dir mon krwar ki Vandredi i pa pour mal si nou kapab fikse la ki nou pou rankontre Vandredi, akoz i annan osi en sans ki nou ganny premye draft sa nouvo Bidze ki nou kapab deza fer First Reading.\nE nou kapab at least konmans travay lo la dan weekend. Akoz nou anvi al ase vitman lo sa bann keksoz nou pa anvi ganny dir ki nou pe drag nou lipye, oubyen ki nou pe knee jerk.\nAlors si nou ti zwenn Vandredi at least i ava met en pti presyon lo Minister Finans pou gete si dan lazournen Vandredi zot pa kapab deza donn nou sa bann nouvo figures ki zot pe propoze, e nou ava ganny letan rankontre ek bann stakeholders, e diskit lo la, e travay lo la dan weekend. Sa i mon propozisyon.\nMersi Onorab Ferrari. Bon mon pa kapab met en meeting of the Assembly Vandredi si nou napa travay pou nou fer. Se sa rezon ki mon pe dir pandan lazournen ozordi nou pou reste an kontak Sekretarya pou reste an kontak ek biro Minis e si nou ganny okenn keksoz then nou ava enform zot. Ok? E si pou annan rezon pou nou rankontre parey mon pe dir nou pou konsider zis sa Bill, ki Minis depi yer in warn nou, e bomaten ankor in dir nou ki i pa vreman konn son status right now, ok? That would be the only business si nou pou bezwen meet Vandredi. Me Sekretarya i ava kit zot posted ok? Yes Onorab Ramkalawan.\nMr Speaker parski an menm tan osi nou pa ankor ganny li kler konsernan sa financial;- si i pou en budget, si i pou en Bill si i ou soz. Parski i annan en lot eleman la;- parski si i pa pe vin koman en budget parey si nou lir nou Konstitisyon nou pou war li pour lannen 2020, then i pour bezwen annan en Mosyon sorti kot Onorab De Commarmond pour aprouv sa.\nE sa dan li menm li i pour anmenn en lot deba akoz finalman se Onorab de Commarmond li menm ki pour bezwen fer en lot travay Minister Finans. E sa osi tou. Konmsi letan nou pe regard tou sa bann keksoz ki deza nou, nou lo nou kote dan Lasanble e mwan mon satisfe ki poudir lo nou kote, nou pe regard tou sa bann keksoz dan son legalite e petet lo lot kote lo kote Gouvernman, Minis yer pa ni ti konnen mannyer i pou ete\nLo lot kote e petet zot pa pe regard keksoz dan son legalite. E alor mon dakor avek ou ki nou pa pou kapab set en meeting si nou napa nanryen devan nou. Me selman ti ava bon si an mezir ki nou’n met nou lekor a dispozisyon pou nou fer en travay, i pa akoz sa ki konmsi Gouvernman li i pran son letan i drag son lipye, e apre sa la pour la i zis dir avek nou vini e nou tou nou vini nou bezwen nenk zis taye kit tou keksoz.\nNou pe dir avek Gouvernman korpere avek nou e nou osi tou nou ava korpere e nou ava bouze. Parski Prezidan Larepiblik in dir dan son diskour i pe enplor Lasanble pou pas sa Bidze le 31 Mars, me donn nou keksoz nou ava konmans manz lo la, pour nou letan nou vini.\nAkoz sa bann zafer larzan e la mon bezwen dir sa, sa bann zafer larzan ki mannyer i ete nou pou scrutinize sa bann dil, pou nou fer sir ki dan sa moman larzan pa zis disparet. So mon anvi met sa byen kler pour ki letan nou pe fer sa scrutiny nou pa ganny dir poudir nou pe trenn nou lipye! Mersi bokou Mr Speaker.\nMersi Onorab Ramkalawan. Yes Onorab Pillay.\nMersi Mr Speaker. Pou swiv from sa ki nou ti diskite dan ABC, lo premye pwen ti konsern sa lamannman lo Central Bank, si nou rapel pandan deba Minis ti fer referans avek 2 pwen, sa 80 zour ki egziste anba Lalwa i 3mwan, sanzman ki pou minim baze lo sa ki Minis pe dir.\nAn sa ki konsern sa ki Onorab Ramkalawan pe dir nou osi nou’n regard bann ramifikasyon legal tou dimoun pe konsider sa. Par egzanp ler zot ti pe propoz fer en fund anba Public Finance Management Act i pa kapab ganny fer, i pa egziste. Zot ti pe regard Public Finance Management Act ‘96 ki’n ganny amande an 2012. Dan nouvo Finance Public Management Act ou pa kapab kre en nouvo fund, ou kapab zis amend en fund ki deza egziste anba Lalwa so sa ki zot ti pe propoze i tonbe.\nPrezan Gouvernman ler i pour vini ek son lamannman, i pa pou kapab neseserman vin zis koman en supplementary akoz i pou bezwen amann, al anba seksyon 90 – lartik 90 lo Konstitisyon. So i pou annan travay i annan tou dan konsiderasyon legal ki pe ganny fer.\nLer i dir lo lot kote, mon krwar fodre i konpran ki Lasanble antye an zeneral nou pe regard sa, enkli zot, enkli nou, nou pe regard tou ramifikasyon legal pour fer ki apriyori, sa Bidze i bezwen reste lo Consolidated Fund as part of the budget Bill. E non pa sorti as an extension.\nler i sorti as an extension ki i annan sa bann lezot keksoz. So se sa ki Minister finans i bezwen fer ne travay ki byen, en travay ki kler. Pou ki fer sir ki ler nou ganny son konstitisyon legal sa Bidze, i fer ki pou annan en scrutiny ki kapab ganny fer lo sa Bidze par bann lezot lenstitisyon zisteman mon pou al servi FPAC, si i reste lo bann stati legal Minister Finans e Gouvernman. So se sa travay ki pe ganny fer Mr Chair. Mersi.\nMersi Onorab,. Bon nou annan 2 keksoz devan nou fodre nou pa brouy le 2 ok? Sa ki pou vini e si i vini nou ganny avan lafen lazournen se sa amannman to the CBS Act ok, and Financial Institutions Act ok? Sa si i vini lafen lazournen nou pou regarde son irzans e si nou bezwen meet Vandredi.\nE dan bann ka parey Lasanble Nasyonal i kapab meet a nenport moman menm nou kapab meet Sanmdi oubyen Dimans ok?\nDan bann sityasyon parey me sa ki konsern sa Bidze ki Gouvernman i oule ki i vin devan Lasanble le 31, i annan en kantite travay pe ganny fer. E menm nou Bidze Lasanble osi tou pe ganny touse. Nou’n deza ganny averti ki bann areas ki finans earmark pou bann cuts. E nou so tou nou pe fer en pe travay lo la. Se sa rezon si nou, nou’n ganny sa, nou’n ganny dir poudir pou annan plizyer budgets dan Bidze Lasanble kot i pe ganny koupe, tou bann Minister bann Departman pe pas parey nou.\nSo i pe pran en pe letan pou sa bann Minister osi tou donn feedback Minister Finans. So pour sa rezon ki menm over the weekend, mon ti pe koz avek SS Payet zot pa ankor vreman pare malgre i annan sa irzans e i annan en deadline devan zot. Mon swete ki parey Minis in dir bomaten ki avan Vandredi bomaten nou a kapab ganny en nide.\nE bann lenformasyon, bann figures i kapab konmans ganny disimile parmi bann Manm Lasanble ok? Me an menm tan yer letan Onorab Ramkalawan in tir nou latansyon lo konstitisyon, konstitisyon pa fer provizyon pou en revised budget. I fer provizyon pou en budget oubyen siplemanter. So sa ankor i en dilenm kot nou pou bezwen regarde the legal aspect. Yes, Onorab Pillay.\nMersi Mr Speaker. Mr Speaker lartik 90 ki efektivman donn provizyon pou fer lamannman avek budget Bill li menm. Budget i en Bill. I en Appropriation Bill e the only way pou sanz en Bill se par en lot Bill. Sa ki pou bezwen ganny fer probableman se en head i bezwen ganny fer anba sa Bill ki pour sanz li. Lefe ki pou pa pe supplement the budget, ou pe reduce sa bann heads i bezwen ganny reduced by a law.\nSo se sa ki pou fer ki ou riske annan 2 legzersis ki ganny fer. Se pour sa rezon ki mon’n dir dan mon lentervansyon, we are also on this side, pe konsider tou bann ramifikasyon legal pour fer ki whatever larzan i ganny bidzete, i pa ganny depoze dan en fon ek en Board an deor laba, ki ou pa vreman war, me ki i vin dan en fason ki reste within the appropriation Bill itself.\nAkoz as it stands nou Appropriation Bill 2020 i ankor valid e lamannman i still kapab ganny fer atraver en Bill ki kapab ganny amande. So a Bill to amend the Appropriation Bill it exist. It’s not necessarily the only a Supplementation ki pou vini akoz i pou annan realignment of budget heads ladan as well. Se sa ramifikasyon legal ki pou vini.\nOk. Dakor. Annou pa antre dan sa deba legal. Nou konnen AG’S Office osi pe fer serten travay. Ok? Annou atann nou ava war dan lazournen pandan sa 2 zour. E apre sa Lasanble i ava pran desizyon kan nou pou meet pou nou kapab fer sa travay. Ok? So Sekretarya i ava reste an kontak avek le 2 lofis, avek bann Manm e nou ava enform zot okenn nouvo devlopman.\nPou le moman nou pa pe kapab dir si nou pe sit demen oubyen Vandredi. But nou ava enform zot. Ok?\nSo Lasanble i adjoun ziska prosen notice from the Secretariat kan nou pou meet.